title: Kuljetin

text: Kuljetin on materiaalin siirtoon tarkoitettu kone. Kuljetin on yleensä vaakatasossa tai jollakin sellaisella kaltevuudella, että siirrettävä aine vielä pysyy kyydissä. Pystysuoraan nostavat laitteet luokitellaan useimmiten hisseiksi. Hissejä koskevat tiukemmat turvamääräykset kuin kuljettimia, minkä vuoksi erottelu on oleellista. Myös ihmisiä siirtävät kuljettimet, kuten liukuportaat ja liikkuvat jalkakäytävät (liukukäytävät) joudutaan tarkastamaan turvallisuuden suhteen tarkemmin kuin tavalliset kuljettimet. Kuljettimen voiman lähteenä on sähkömoottori ja, jos kuljettimen nopeus on säädettävissä, niin tähän käytetään taajuusmuuttajaa.


title: Kuljetin

text:
Kuljettimien käyttö teollisuudessa, kaivostoiminnassa ja varastoissa on ollut sidoksissa sähkömoottorin käytön alkamiseen 1900-luvun alussa. Sähkömoottori antaa heti riittävän vääntömomentin kuljettimen saamiseksi liikkeelle. Vuonna 1901 Sandvik kehitti teräksistä nauhaa käyttävän kuljettimen ja aloitti sen valmistuksen. Kuljettimen ääreen organisoitua teollista valmistusmenetelmää kutsutaan liukuhihnatuotannoksi. Jo hyvin varhain on käytetty joko ihmis- tai kotieläinvetoisia pumppuja peltojen kasteluun ja koska teknisesti joillakin näistä ratkaisuista on voinut siirtää myös hiekkaa ja viljaa, keksintönä kuljetinta voidaan pitää vanhana.
Edellä mainituille kuljetintyypeille löytyy useampia valmistajia, ja ne ovat siten standardiratkaisuja. Erikoistarkoituksiin valmistetaan muillakin periaatteilla toimivia kuljettimia.


title: Kuljetin

text: Länsi-Saharassa sijaitseva 100 kilometrin mittainen kaivannaisten kuljetinjärjestelmä on maailman pisin. Sitä käytetään fosfaattikaivannaisten siirtoon Bu Craan kaivoksesta rannikolle El-Aaiun satamaan.


title: Kuljetin

text: Pisin yhtenäinen kuljetinhihna kulkee Intian Meghalayasta Bangladeshin Sylhetiin. Järjestelmän pituus on 17 kilometriä ja sillä kuljetetaan kalkki- ja liuskekiveä.


title: Jerseyn vaakuna

text:
Jerseyn vaakuna on punainen kilpi, jossa on kolme kultaista, kävelevää, kohtikatsovaa leijonaa.
Vaakunan otti käyttöön Edvard I vuonna 1279. Jerseyn vaakuna on ollut Jerseyn lipussa vuodesta 1981 saakka.


title: Walter Mosley

text: Walter Mosley (s. 12. tammikuuta 1952) on yhdysvaltalainen rikoskirjailija.


title: Walter Mosley

text: Mosley syntyi Los Angelesissa afroamerikkalaiselle isälle ja liettuanjuutalaiselle äidille. Hänen ensimmäinen romaaninsa, "Sinipukuinen paholainen" julkaistiin vuonna 1990.


title: Walter Mosley

text: Mosley on saanut uransa aikana lukuisia palkintoja. Hänen teoksistaan on tehty elokuvia, ja hän on rikosromaaniensa ohella julkaissut mm. scifiä ja novelleja. Tuotantoa on käännetty yli kahdellekymmenelle kielelle, myös suomeksi. Hänet tunnetaan mahdollisesti parhaiten kirjasarjastaan, jossa seikkailee etsivä Easy Rawlins.


title: Lovedrive

text: Lovedrive on saksalaisen hard rock -yhtye Scorpionsin vuonna 1979 julkaisema kuudes studioalbumi. Albumilla on kuultavissa merkittävä kehitys yhtyeen äänimaailmassa, joka kehittyi myöhemmin Scorpionsin "klassiseksi tyyliksi".


title: Lovedrive

text: Albumin kannen suunnitteli Hipgnosis -ryhmästä tuttu Storm Thorgerson. Kansi aiheutti kohua heti julkaisun jälkeen edellisien albumien tavoin, ja siksi albumia myytiinkin myös vaihtoehtoisella kansikuvalla.


title: Ziehl-Neelsenin värjäys

text: Ziehl–Neelsenin värjäys, josta käytetään myös nimitystä haponkestovärjäys, on bakteriologinen menetelmä, jota käytetään haponkestävien mykobakteerien tunnistamiseen.


title: Ziehl-Neelsenin värjäys

text: Värjäysmenetelmän keksivät saksalaiset lääkärit, bakteriologi Franz Ziehl (1857, Wismar – 1926, Lyypekki) ja patologi Friedrich Neelsen (29. maaliskuuta 1854, Uetersen – 11. huhtikuuta 1894, Dresden). Tuberkuloosia (TB) aiheuttava "Mycobacterium tuberculosis" -bakteeri on menetelmän yleisin tunnistuskohde. Sillä voidaan tunnistaa myös joitain muitakin bakteeriryhmiä, kuten "Nocardia"-suvun bakteereja. Reaktioaineina käytetään Ziehl–Neelsenin karbolifuksiinia, alkoholihappoa ja metyylisinistä.


title: Ziehl-Neelsenin värjäys

text: Vuonna 1877 saksalainen patologi Edwin Klebs julkaisi oleskellessaan Zürichissä, Sveitsissä kuvauksen organismista, jonka hän oli eristänyt tuberkuloosipitoisesta aineesta ja jonka avulla hän sai aiheutetuksi tuberkuloosin. Hän antoi organismille nimeksi "Monas tuberculosum". Vuonna 1880 lääkäri Max Schuller toisti Klebsin tulokset, mutta havaitsi, että aineiston kyky aiheuttaa tuberkuloosia säilyi ainoastaan toiseen sukupolveen. Vuonna 1881 professori Jean Joseph Henri Toussaint Toulousen eläinlääketieteellisestä koulusta kuvasi samankaltaisia organismeja eristetyn tuberkuloosipotilaiden verestä. Nämä organismit olivat kuvauksen perusteella eittämättä "Micrococcus"-suvun bakteereita.


title: Ziehl-Neelsenin värjäys

text:
Vuonna 1881 Magdeburgin kaupunginsairaalan sisätautien osaston johtava lääkäri Emanuel Aufrecht löysi tuberkkeleissa esiintyvän sauvabakteerin. Hänen esityksessään ei kuitenkaan mainittu, kuinka organismit ilmenivät.
Vuonna 1882 Robert Koch julkaisi Berliinissä kuvauksen epätavallisesta bakteerista, jonka avulla hän sai aiheutetuksi tuberkuloosia. Saksalainen patologisen anatomian professori Paul Clemens von Baumgarten (1848–1928) vahvisti kymmenen päivää myöhemmin Kochin löydöksen.


title: Ziehl-Neelsenin värjäys

text: Kochin alkuperäisessä menetelmässä tuberkuloosia aiheuttava basilli värjättiin aniliiniväriä sisältävällä alkalisella seoksella. Tällöin värjäykseen tarvittiin 20–24 tuntia huoneenlämmössä tai 30–60 minuuttia 40 °C:ssa. 1. toukokuuta 1882 professori Paul Ehrlich julkaisi parannelman Kochin menetelmästä. Kumpikin menetelmä edellytti, että liuos oli alkalinen.


title: Ziehl-Neelsenin värjäys

text:
Ziehl julkaisi 12. elokuuta 1882 kuvauksen uudesta menetelmästä. Sen mukaan liuoksen tulisi olla pikemminkin hapan kuin alkalinen. Uusi menetelmä vahingoitti vähemmän tutkittavia kudosnäytteitä, mutta toi edelleen esiin taudinaiheuttajat. Tällaisenaan menetelmä on vain pienin muutoksin käytössä yhä.
Vasta näiden värjäysten kehittäminen sai lääkärit ja tutkijat ympäri maailman vakuuttumaan tuberkuloosin todellisesta aiheuttajasta.


title: Lempäälän kirkko

text: Lempäälän kirkko eli Pyhän Birgitan kirkko on Lempäälän keskustassa sijaitseva keskiaikainen harmaakivikirkko. Kirkko on omistettu Pyhän Birgitan muistolle. Lempäälän kirkko on rakennettu noin 1502–1505, ja se on edelleen Lempäälän seurakunnan käytössä oleva luterilainen kirkko. Kirkko on sijainnut maakuntien rajalla ja on siten saanut rakennustaiteellisia vaikutteita sekä Satakunnasta että Hämeestä. Kirkkoon mahtuu noin 650 henkilöä. Lempäälän kirkko toimii kesäisin tiekirkkona.


title: Lempäälän kirkko

text: Hautausmaalla on sankarihautojen yhteydessä Sankarivainajien muistokivi.


title: Lempäälän kirkko

text: Kun Lempäälän ja Vesilahden yhteisen kirkkopitäjän kirkko paloi Aimalassa 1400-luvun alussa, rakennettiin Lempäälään Lempäälän seurakunnan ensimmäinen oma kirkko vuosina 1418–1419. Tämän kirkon on täytynyt olla puusta tehty, ja se on todennäköisesti sijainnut samalla paikalla kuin nykyinen kirkko.


title: Lempäälän kirkko

text: Kirkkoon on tehty monia muutoksia, joista merkittävin tehtiin 1835–1838, jolloin kirkko laajennettiin yksilaivaisesta ristikirkoksi seurakunnan väkiluvun kasvun takia. Samalla purettiin vanha asehuone sekä Sotavallan kartanon hautakappeli ja jokaiseen ristisakaraan tehtiin neliapilaikkunat. Kirkkoa on myöhemmin korjattu sisätiloista suuremmin vuonna 1895 sekä 1920-luvulla, jolloin arkkitehtina oli Ilmari Launis. Viimeisin suuri peruskorjaus valmistui vuonna 1984.


title: Lempäälän kirkko

text: Lempäälän kirkon ainoa keskiajalta säilynyt esine on alttarin yläpuolinen krusifiksi, joka lienee hankittu kirkon vihkiäistilaisuuteen. Kirkon neliosaisen alttaritaulun on maalannut 1759 turkulainen taidemaalari Johan Georg Geitel. Alttaritaulun aiheina ovat Herran ehtoollinen, Kristus Getsemanessa, Ristiinnaulitseminen ja Kristuksen ylösnousemus. Kirkossa on myös uudemmat 1902 lahjoitetut lempääläläisen Kaarlo Enqvist-Atran maalaamat alttaritaulut. Mitään alttaritauluista ei ole sijoitettu itse alttarille.


title: Lempäälän kirkko

text: Kirkon vuodelta 1839 oleva uusgoottilainen saarnastuoli on samalta ajalta kuin kirkon laajentaminen ristikirkoksi.


title: Lempäälän kirkko

text: Kirkon urut ovat 31-äänikertaiset, ja ne on valmistanut Urkurakentamo Veikko Virtanen vuonna 1987.


title: Lempäälän kirkko

text: Lempäälän kirkon kellotapuli sijaitsee kirkkotorin etelälaidalla. Alun perin kellotapulin rakensi vuonna 1787 tyrvääläinen rakennusmestarin Mikko Lajander. Myös kellotapulia on korjattu ja muutettu useasti, viimeksi se on peruskorjattu 1967. Tapulin alakerrassa toimii myös tapulimuseo.


title: Tulon nollasääntö

text: Tulon nollasääntö on matematiikassa teoreema, jonka mukaan kertolaskun tulo on 0, jos ja vain jos jokin tulon tekijöistä on 0.


title: Tulon nollasääntö

text: Todistetaan väite tekemällä vastaoletus. Olkoot formula_1 nollasta eroavia reaalilukuja. Tutkitaan yhtälöä


Tulon nollasääntö


title: Tulon nollasääntö

text: Koska on yleisesti voimassa, että formula_3, niin voidaan yllä olevaa yhtälöä jakaa puolittain tulon tekijöillä. Kun yhtälö jaetaan luvulla formula_4, päädytään yhtälöön


title: Tulon nollasääntö

text: mikä on ristiriita alkuperäisen oletuksen kanssa. Täten vastaväite on epätosi ja väite tosi. formula_6


title: Tulon nollasääntö

text: Tulon nollasääntöä käyttäen voidaan ratkaista seuraava yhtälö:Yhtälö formula_13 siis toteutuu, kun formula_14 tai formula_15.


title: Texas State Capitol

text: Texas State Capitol on Yhdysvaltain osavaltion Texasin parlamenttirakennus. Austinissa sijaitsevan rakennuksen on suunnitellut arkkitehti Elijah E. Myers. Rakennuksen rakennustyöt aloitettiin vuonna 1882, sen peruskivi muurattiin vuonna 1885 ja rakennustyöt saatiin lopulta päätökseen vuonna 1888.


title: Texas State Capitol

text: Vuonna 1993 valmistui rakennuksen maanalainen, 75 miljoonaa Yhdysvaltain dollaria maksamaan tullut laajennusosa. Vuonna 1970 parlamenttirakennus lisättiin Yhdysvaltain historiallisten paikkojen kansallisrekisteriin (NRHP), ja vuonna 1986 sille myönnettiin National Historic Landmark -arvo.


title: Spinalónga

text: Spinalónga () eli Kalydón (; myös "Kalidón") on pieni kalliosaari, joka kuuluu Kreetan saariin ja sijaitsee Eloúntanlahden suulla Kreetan pohjoisrannikon edustalla Kreikassa. Saaren pinta-ala on 0,085 neliökilometriä ja se on asumaton (vuonna 2011). Hallinnollisesti Spinalónga kuuluu Ágios Nikólaoksen kuntaan, Lasíthin alueyksikköön ja Kreetan alueeseen. Saarella on venetsialaisaikainen linnoitus ja se tunnetaan erityisesti historiastaan leprasiirtolana. Saari on osa laajempaa Kalydónin saari- ja niemialuetta.


title: Spinalónga

text: Spinalónga oli alun perin mahdollisesti osa Kolokýthan niemimaata, josta käytettiin venetsialaisvallan aikana nimitystä "Spinalónga". Venetsialaiset vallanpitäjät eivät tunteneet kreikan kieltä ja muunsivat 1200-luvulla ilmauksen ”"stin Eloúnta"” (, ”Eloúntassa”) muotoon "Spinalonde", josta myöhemmin kehittyi "Spinalónga". Myös se, että Venetsiassa sijaitseva Giudeccan saari tunnettiin aikoinaan nimellä "Spinalonga", ei ole sattumaa. Toisen, joskin vähän käytetyn tulkinnan mukaan saari on saanut nimensä muotonsa perusteella, sillä saari muistuttaa pitkää piikkiä ("spina longa"). "Spinalónga"-nimeä yritettiin muuttaa vuonna 1957 kreikkalaisemmaksi. Ehdotettu nimi oli "Kalydón". Se on edelleen saaren (samoin kuin Kolokýthan eli Spinalóngan niemimaan) virallinen nimi, mutta se ei ole muutoin yleistynyt laajalti. Nykyisin lähinnä saari tunnetaan "Spinalónga"-nimellä.


title: Spinalónga

text: Venetsialaisen kartografin Vincenzo Coronellin mukaan Spinalónga ei aina ole ollut saari, vaan se on ollut osa suurempaa Kolokýthan niemimaata. Coronellin mukaan Spinalónga erotettiin omaksi saarekseen vuonna 1526. Tämä ei ole välttämättä totta, vaikka saari sijaitseekin vain 170 metrin päässä Kolokýthan niemimaan rannikosta ja meri välillä on matalaa. Venetsialaiset hyödynsivät saarta rakentamalla sinne vuonna 1579 linnakkeen, jota pidettiin lähes mahdottomana valloittaa. Linnake oli osa osmanien vastaista puolustusta. Linnakkeessa oli 35 tykkiä. Osmanit eivät valloittaneet linnaketta, vaikka Kreeta oli joutunut osmanivallan alle. Vasta vuonna 1714 saari luovutettiin osmaneille.


title: Spinalónga

text: Kreikan hallitus päätti tehdä saaresta leprasiirtolan, jonka vuoksi osmanit joutuivat poistumaan sieltä. Kreetan saarelta ja muualta Kreikasta saarelle tuotiin noin 400 lepraa sairastavaa potilasta. Spinalóngan vanhat venetsialais- ja osmaniajan talot kunnostettiin ja kanojen ja vuohien käyskentelypaikoiksi perustettiin puutarhoja. Myös linnoituksen vanhat varastot peruskorjattiin. Näin Spinalóngalle muodostui pieni kylä, jossa oli tavernoita, myymälöitä sekä kirkko. Vuonna 1937 saarelle rakennettiin lisäksi sairaala. Leprasiirtola suljettiin vuonna 1957 ja viimeiset potilaat vietiin sairaalaan Ateenaan.


title: Spinalónga

text: Nykyään saari on Kreetan toiseksi suosituin arkeologinen kohde Knossoksen jälkeen. Saarella vieraili vuonna 2009 kesäaikaan päivittäin 1 200–1 500 ihmistä. Hylätyn leprasiirtolan ja linnoituksen lisäksi Spinalónga tunnetaan pienestä pikkukivirannastaan. Saarelle pääsee veneellä Eloúntasta, Plákasta ja Ágios Nikólaoksesta. Eloúntasta lähtee kesäisin tunnin välein vene Spinalóngalle. Matka kestää noin puoli tuntia. Pláka sijaitsee vastapäätä saarta, ja sieltä matka kestää noin kymmenen minuuttia.


title: Spinalónga

text: Spinalóngalle sijoittuu Victoria Hislopin romaani "Saari" ("The Island", 2005), josta on tehty samanniminen kreikkalainen televisiosarja "Saari" ("To Nisí", 2010). Se kertoo erään paikallisen perheen jäsenten traagisista kohtaloista, joihin saari ja lepra monella tavalla liittyvät.


title: Kyösti Salokorpi

text: Kyösti Salokorpi (s. 5. marraskuuta 1976) on suomalainen lauluntekijä, muusikko ja kirjailija. Hän omistaa myös Le Sound Royal -tuotantoyhtiön.


title: Kyösti Salokorpi

text: Salokorpi on kirjoittanut ja tuottanut kappaleita lukuisille kotimaisille artisteille, kuten Jenni Vartiaiselle, Kristiina Wheelerille, Mikael Konttiselle, Mannalle, Kristiina Braskille, Munamiehelle, Sini Sabotagelle ja Teflon Brothersille. Yksi tunnetuimpia kappaleita on Kerkko Koskisen säveltämä ja Salokorven sanoittama "Shangain valot", jonka Annika Eklund esitti vuoden 2006 euroviisukarsinnoissa.


title: Kyösti Salokorpi

text: Salokorven kappaleita on julkaistu myös Saksassa, Japanissa, Etelä-Koreassa, Australiassa, Belgiassa ja Venäjällä. Pessi Levannon kanssa kirjoitettu "Lady Luck" oli keväällä 2012 Japanin singlelistan kolmantena.


title: Kyösti Salokorpi

text: Muusikkona Salokorpi on soittanut kitaraa Scandinavian Music Groupissa, ja laulanut omia kappaleitaan yhtyeissään Atlético Kumpula, Ihmepoika sekä The Teenage Lesbians. Salokorpi on myös tuottanut Scandinavian Music Groupin "Hölmö rakkaus ylpeä sydän" -levyn.


title: Kyösti Salokorpi

text: Salokorpi on opiskellut Helsingin yliopistossa yleistä kirjallisuustiedettä. Hän julkaisi yhdessä Mikko Rimmisen kanssa omintakeisen eläinkirjan "Hämärä luonto – aamunkoista yön tuhmaan lintuun", jonka otukset ovat siinneet vakiintuneista sanonnoista. Tammen kustantama kirja julkaistiin vuonna 2001 ja sen on kuvittanut Tatu Tuominen.


title: JPMorgan Chase Tower

text: JPMorgan Chase Tower (aikaisemmalta nimeltään Texas Commerce Tower) on pilvenpiirtäjä Houstonissa, Texasin osavaltiossa, Yhdysvalloissa. Sen on suunnitellut arkkitehtitoimisto I. M. Pei & Partners, ja se valmistui vuonna 1982. Rakennus kohoaa 305 metrin korkeuteen, ja sen kerroslukumäärä on 75. Alkuperäisessä suunnitelmassa kerroslukumäärä oli 80, mutta nykyiseen lukumäärään päädyttiin, kun Yhdysvaltain ilmailuhallinto (FAA) piti alkuperäistä suunnitelmaa liian riskialttiina läheisen lentoaseman vuoksi.


title: JPMorgan Chase Tower

text: JPMorgan Chase Tower on Texasin osavaltion korkein rakennus.


title: Taken By Force

text: Taken By Force on saksalaisen heavy metal-yhtye Scorpionsin vuonna 1977 julkaisema viides studioalbumi. Tämä oli ensimmäinen Scorpionsin albumi, jossa oli mukana rumpali Herman Rarebell ja kitaristi Uli Jon Rothin viimeinen albumi. Roth jätti yhtyeen kiertueen lopulla vuonna 1978 ja hänet korvattiin Matthias Jabsilla.


title: Taken By Force

text: Albumin kansikuvan teki Michael von Gimbut, ja se aiheutti edellisien kansien tavoin kohua, jonka seurauksena albumia myytiin myös vaihtoehtoisella kansikuvalla.


title: Kalibak

text: Kalibak on kuvitteellinen jumala ja superroisto, joka kuuluu DC Comicsin sarjakuvahahmoihin. Kalibakin ensiesiintyminen oli lehdessä New Gods #1(Helmikuu 1971). Sen loi Jack Kirby.


title: Kalibak

text: Kalibak on ensimmäinen Darkseidin ja Sulin poika. Desaad murhasi myöhemmin hänen äitinsä Kalibakin isoäidin, kuningatar Heggran, käskystä. Kalibak surmasi myöhemmin Desaadin. Kalibak tunnetaan maineikkaana soturina ja usein palveleekin Darkseidin oikeana kätenä. Kun Darkseid rikkoi rauhan Apokolipsin ja New Genesiksen kanssa, Kalibak auttoi isäänsä sodassa planeettaa vastaan. Kalibak laitettiin usein Orionia vastaan ja lukuisten yhteenottojen jälkeen he saivat tietää, että he olivat velipuolia. Tämä lisäsi Kalibak vihaa Orionia kohtaan, kun Darkseid selvästi arvosti Orionia enemmän kuin Kalibakia.


title: Wells Fargo Plaza

text: Wells Fargo Plaza (aikaisemmilta nimiltään Allied Bank Plaza ja First Interstate Bank Plaza) on pilvenpiirtäjä Houstonissa, Texasin osavaltiossa, Yhdysvalloissa. Se on valmistunut vuonna 1983, ja sen suunnittelusta vastasivat arkkitehtitoimistot Skidmore, Owings and Merrill sekä Lloyd Jones Brewer & Associates. Rakennus yltää 302 metrin korkeuteen, ja sen kerroslukumäärä on 71.


title: Kylie (albumi)

text: Kylie on Kylie Minoguen esikoisalbumi. Se julkaistiin 4. heinäkuuta 1988. Albumi pääsi Suomen virallisen listan kuudenneksi.


title: Kylie (albumi)

text: Albumilta julkaistiin singleinä kappaleet "The Loco-Motion", "I Should Be So Lucky", "Got to Be Certain", "Je Ne Sais Pas Pourquoi" nousivat Suomen virallisen singlelistan ykkösiksi, "It's No Secret" ja "Turn It into Love". Levyn singleistä listan kuudenneksi ja on Kylien kaikkien aikojen myydyin studioalbumi Suomessa.


title: Kylie (albumi)

text: Albumi myi Yhdysvalloissa platinaa ja Isossa-Britanniassa jopa kuusinkertaista platinaa ollen vuoden myydyin albumi. Kaiken kaikkiaan se on 1980-luvun viidenneksi myydyin studioalbumi. Albumia on myyty maailmanlaajuisesti yli 14 miljoonaa kappaletta.


title: Kylie (albumi)

text: Kaikki kappaleet säveltänyt Stock Aitken Waterman ellei toisin mainita.


title: Gorilla Grodd

text: Gorilla Grodd on DC Comicsin kustantama superroisto ja supersankari Salaman vihollinen. Gorilla Groddin ensiesiintyminen oli lehdessä The Flash #106.


title: Gorilla Grodd

text: Gorilla Grodd oli listattu sijalle 35 vuonna 2009 IGN-sivuston laatimassa kautta aikain sata suurinta sarjakuvarikollista.


title: Gorilla Grodd

text: Grodd esiintyi vierailevana hahmona Superystävät-sarjassa, jossa hahmon äänenä toimi Stanley Ralph Ross. Se oli mukana Lex Luthorin johtamassa Tuomion Legioonassa ja yritti saada valtaansa Gorilla Cityä ja käyttää sen asukkaita hyväksi valtaakseen maailman. Sarjassa Grodd oli huippuälykäs, mutta ei omistanut telepaattisia kykyjä.


title: Gorilla Grodd

text: Grodd esiintyi Justice Leaguen kaksiosaisessa jaksossa "The Brave and the Bold" vuonna 2002, sekä "The Secret Society" vuonna 2003, jossa hahmon äänenä oli Powers Boothe.


title: Gorilla Grodd

text: Se esiintyi sarjassa Gorilla Cityn vihollisena, joka karkotettiin kaupungista yrittäessään hallita sen asukkaita mielenhallintakypärällä. Grodd vannoi kostoa ja se pakeni lopulta Central Cityyn, jossa Grodd kohtasi sähköpostin kautta tapaamansa tiedemies Sarah Corwinin. Grodd päättää luoda kaupungin ylle samanlaisen suojakentän, kuin kotikaupungissaan Gorilla Cityssä, jonka myötä kaupunki näyttää kadonneelta. Grodd ottaa samalla hallintaansa kaupungin asukkaat mielenhallinta kypärällä, jonka avulla hän uskottelee ihmisille heidän olevan alhaisia olentoja. Lopulta Grodd suuntaa kohti paikalliseen ydinohjusasemalle, jonka avulla hän suunnitteli tuhoavansa Gorilla Cityn. Grodd onnistui laukaisemaan ohjukset, mutta paikalla olleet sankarit Salama ja Solovar estävät Groddin aikeet, kun Salama onnistui sotkemaan Groddin mielenhallintakypärän johdot, jonka seurauksena Groddin yrittäessä käyttää kypärää se sekoitti Groddin mielen ja vei tajuttomaksi. Samaan aikaan Vihreä Lyhty, Ihmenainen ja Haukkatyttö tuhosivat ohjukset.


title: Gorilla Grodd

text: Grodd esiintyi toisen kerran jaksossa "The Secret Society", jossa se kasasi oman rikosryhmän salainen yhteisö, jossa olivat mukana Giganta, Killer Frost, Parasiitti, Varjo, Sinestro ja Savinaama. Grodd yritti tällä kertaa ryhmän avulla pääsemään eroon Oikeuden Puolustajista. Samalla kävi ilmi että mielenhallintakypärä onnettomuuden myötä hän sai telepaattisia kykyjä, jonka avulla Grodd vaikutti Oikeuden Puolustajien mieliin. Tämän seurauksena he puhuivat toisilleen liiankin suoraan, jonka avulla Grodd yritti saada heidän joukkuehengen rikkonaiseksi. Hän teki myös satunnaisia hyökkäyksiä kokeillakseen ryhmänsä valmiutta. Sittemmin Grodd yritti järjestää näyttävän voiton Oikeuden Puolustajista saatuaan heidät kiinni edellisessä hyökkäyksessä. Metsästäjä Marsista kuitenkin onnistui huijaamaan Groddia muuntautumalla viime kohtaamisessa Savinaamaksi, jonka myötä oikea Savinaama olikin muiden Oikeuden Puolustajien kanssa kiinnitettynä. Marsilainen vapautti sankarit, jonka jälkeen he taistelivat toisiaan vastaan amerikkalaisen jalkapallon kentällä. Teräsmies kukistaa lopulta Groddin jakson lopussa.


title: The Slippers

text: The Slippers on suomalainen 1950-luvun Rock 'n' Roll ja Rockabilly -musiikkia soittava yhtye, joka on perustettu vuonna 1978 Helsingissä. Yhtyeen suosio oli huipussaan 1970- ja 1980-luvun taitteessa. Yhtye hajosi vuonna 1982. Hajoamisensa jälkeenkin yhtye on soittanut harvakseltaan silloin tällöin erilaisissa tilaisuuksissa.


title: The Slippers

text: Vuonna 1997 yhtye aloitti jälleen esiintymiset, lisäksi heiltä ilmestyi uusi levy nimeltään Broken Bones. Yhtyeen viimeisin levy, nimeltään Dancin' With A Hurricane, julkaistiin 25.5.2011. Levyä on saatavana niin CD- kuin LP-versiona.


title: The Slippers

text: Yhtyeen levyillä ja keikoilla yleisö saa nauttia sellaisista kappaleista kuin My Babe, Rockin' Daddy, One Hand Loose, Caterpillar, Cat Talkin', Going Down That Road, Honky Tonk Man, Ridin' to You, Woo-Hoo, Ubangi Stomp sekä Bop-A-Lena.


title: Dickie Moore

text: Richard Winston ”Dickie” Moore (6. tammikuuta 1931 Montreal, Quebec, Kanada – 19. joulukuuta 2015 Montreal) oli kanadalainen NHL-jääkiekkoilija, joka urheilu-uransa jälkeen toimi liikemiehenä ja lahjoittajana.


title: Dickie Moore

text: Moore edusti Montreal Canadiensia 1951–1963. Hyökkääjä Moore aloitti uransa Montreal Jr. Royals -joukkueessa, jossa hän pelasi vuodesta 1947 vuoteen 1950. Hänet tunnettiin taitavana mailankäsittelijänä. Dickie Moore rikkoi Gordie Howen runkosarjan yhden kauden piste-ennätyksen kaudella 1958–1959 tehoilla 96 (41 maalia ja 55 syöttöä). Tämän ennätyksen rikkoi Bobby Hull vuonna 1966.


title: Robin Svartström

text: Robin Svartström (s. 12. lokakuuta 1970) on suomalainen näyttelijä.


title: Robin Svartström

text: Svartström valmistui Teatterikorkeakoulusta vuonna 1998. Hän on esiintynyt useissa näytelmissä ja televisiosarjoissa. Suuren yleisön tietoisuuteen hän tuli Nelosen visailusarjassa Einstein (2006–2007), jossa hän esitti professori Bertil Steniusta. Robin nähdään myös Tarinanmetsästäjissä.


title: Steven Johnson

text: Steven Berlin Johnson (s. 6. kesäkuuta 1968) on yhdysvaltalainen mediatutkija. Hän on julkaissut viisi kirjaa ja työskennellyt Discover Magazinen, Slaten ja Wiredin kolumnistina. Häneltä on suomennettu teos "Kaikki huono on hyväksi: Miten nykyinen populaarikulttuuri tekeekin meistä älykkäämpiä." Siinä hän esittää Unikeko-käyräksi kutsumansa teesin. Se kuvaa populaarikulttuurin kehitystä: nuorten henkistä kehitystä tavattomasti muokkaavat viihde ja media muuttuvat vähitellen monimutkaisemmiksi. Älykkyytemme lisääntyminen ei Johnsonin mukaan johdu esimerkiksi nauttimamme ravinnon parantumisesta, vaan "hengenravinnon" muutoksesta; median ja teknologian kehityksestä 1900-luvun lopulta alkaen. Johnsonin mukaan nykyisen populaarikulttuurin kuluttaminen ei heikennä, vaan kehittää ihmisten kognitiivisia kykyjä.


title: Bobrozero

text: Bobrozero (, tai "Majgar’", joskus ) on vepsäläiskylä Boksitogorskin piirissä Leningradin alueella. Kylä muodostuu neljästä kylänosasta (Belämägi, Fedramägi, Maksimmägi ja Maigar’). Kylä on tunnettu siitä, että sen asukkaat ovat säilyttäneet vepsäläis-saamelaista lauluperinnettä, jota tiedemiehet sanovat vepsäläiseksi melostroofiksi.


title: BUU-klubben

text: BUU-klubben on Yle Fem -kanavan ruotsinkielinen lastenohjelma. Se esitetään joka arkipäivä klo 18:00.


title: BUU-klubben

text: BUU-klubbenia ei muista Yle Femin ohjelmista poiketen tekstitetä suomeksi.


title: BUU-klubben

text: BUU-klubben koostuu lyhyistä juonnoista ja esitettävästä ohjelmasta. Joka viikonpäivälle on oma ohjelmansa. Esimerkiksi torstain ohjelmistoon kuului usean vuoden ajan makasiinityyppinen ohjelma Oppåner å hitådit. Jouluisin BUU-klubbenin ohjelmistossa on joulukalenteri, joka tavallisesti tekstitetään myös suomeksi.


title: BUU-klubben

text: BUU on lyhenne sanoista "Barn, Ungdom, Utbildning" ("Lapset, Nuoriso, Koulutus").


title: Neil Postman

text: Neil Postman (8. maaliskuuta 1931 - 5. lokakuuta 2003) oli yhdysvaltalainen yhteiskuntatieteilijä, mediatutkija ja kulttuurikeskustelija. Hän toimi yli 40-vuotisen akateemisen uransa ajan New York Universityssä ja hänen innoittajiaan olivat klassinen kulttuuri ja valistusajattelu.


title: Alabama State Capitol

text: Alabama State Capitol on rakennus Yhdysvaltain osavaltiossa Alabamassa. Se sijaitsee Montgomeryssä ja toimi Alabaman parlamenttirakennuksena vuoteen 1985 saakka. Alabama State Capitol rakennettiin vuosina 1850–1851 samalla paikalla sijainneen vanhan kongressitalon tilalle, joka oli tuhoutunut tulipalossa vuonna 1849. Rakennuksen suunnittelusta vastasi arkkitehti Barachias Holt. Myöhemmin rakennukseen tehtiin kolme suurta laajennusta: takasiipi rakennettiin vuonna 1885, kaksi sivusiipeä vuosina 1906–1912 ja viimeisimpänä takaosaa laajennettiin vuonna 1992. Rakennusta alettiin entistää 1970-luvulla ja valtaosa entisöinnistä saatiin valmiiksi vuoteen 1992 mennessä.


title: Alabama State Capitol

text: Alabaman lainsäädäntöelimet muuttivat rakennuksesta pois alun perin rakennuksen uudistustöiden vuoksi, ja aikeena oli palata takaisin. Aie ei kuitenkaan koskaan toteutunut, ja rakennus toimii nyt museona. Rakennus lisättiin Yhdysvaltain historiallisten paikkojen kansallisrekisteriin (NRHP) vuonna 1962.


title: Mapuchet

text: Mapuchet ovat intiaaniheimo, jota pidetään nykyisen Chilen ja Argentiinan ensimmäisinä asuttajina. Mapuchet elivät yleensä suurissa, laajalle maa-alueelle levittäytyneissä, perhekuntien muodostamissa yhteisöissä perinteisen metsästäjä–keräilijä-kulttuurin mukaisesti, tietyillä alueilla harjoitettiin myös pienimuotoista perunanviljelyä. Perinteinen mapuche-asumus, eli heinäkattoinen ja puusta rakennettu "ruka" oli vankka ja koko perheen asuttamiseen soveltuva. Sota-aikana levittäytyneet mapuche-yhteisöt kokoontuivat valitakseen itselleen toquin eli johtajan.


title: Mapuchet

text: Mapuchejen tarkka alkuperä ei ole tiedossa. DNA-tukimuksissa todettiin, että kanat, joita mapuchet ovat perinteisesti pitäneet, ovat peräisin Polynesiasta. On kuitenkin myös teorioita, joiden mukaan mapuchet ovat peräisin Pohjois-Amerikasta, Karibialta tai Keski-Amerikasta. Varhaisin merkki ihmisasutuksesta on peräisin mapuchejen nykyiseltä asuinalueelta Chilestä.


title: Mapuchet

text: Kun mapuchet olivat voittaneet inkat Maulen taistelussa, he saivat elää varsin rauhallista elämää 1500-luvulle asti. Pitkään kestäneen rauhan mursi espanjalaisten halu alistaa mapuchet muiden Etelä-Amerikan kansojen tavoin. Espanjalaiset uskoivat tämän hoituvan heidän sotakoneistoltaan vaivattomasti, tässä he kuitenkin erehtyivät ja he kärsivät tappion Araucon sodassa.


title: Mapuchet

text: Sodassa mapuchet olivat erinomaisen aluetuntemuksen ja nerokkaiden sissitaktiikoidensa ansiosta varteenotettava vastustaja. Yleisiä aseita olivat erilaiset kivikirveet ja alueen kovista puulajeista valmistetut nuijat. Lähes vuosisadan jatkuneen sodankäynnin jälkeen espanjalaiset myönsivät tappionsa ja allekirjoittivat 1641 sopimuksen antaen heimolle täydet valtuudet omille mailleen. Autonomia jatkui 1800-luvun loppupuolelle asti.


title: Mapuchet

text: Myöhemmin, 1800-luvulla mapuchejen asuttama Araucanian alue joutui sekä Chilen että Argentiinan laajenemistoiveiden kohteeksi ja kierojen sopimusten avulla Chilen hallitus onnistui ryöstämään heimon maat. Tämän jälkeen alueita ravistelleet tautiepidemiat saivat mapuche-väestön määrän laskemaan sen aikaisesta kolmesta miljoonasta merkittävästi, eräiden arvioiden mukaan jopa alle viiteenkymmeneentuhanteen.


title: Mapuchet

text: Vaikka Chilen valtio vainoaa edelleen mapucheja, he ovat kuitenkin säilyttäneet kielensä, perinteensä ja uskomuksensa. Mapuchet elävät köyhyydessä eikä heillä ole alkuperäiskansan oikeuksiin kuuluvia hallintoelimiä tai perustuslain suojaa omaan kieleensä ja kulttuuriinsa. Koulut ovat huonoja ja opetus annetaan lähes yksinomaan espanjaksi. Poliisin kerrotaan käyttävän runsaasti väkivaltaa mapucheja kohtaan ja aktivisteja on Chilen vankiloissa syytettynä terrorismista.


title: Mapuchet

text: Vuonna 2002 Chilessä oli 604 349 (4 % väestöstä) mapuchea ja Argentiinassa arviolta 500 000. Nykyisin suuri osa mapucheista asuu suurissa asutuskeskuksissa kuten Santiagossa. Erimielisyydet chileläisten kanssa jatkuvat, varsinkin heidän historiallisilla asuinseuduillaan toimivia metsäyhtiöitä vastaan.


title: Mapuchet

text: Kun eurooppalaiset tulivat Amerikkaan oli mapucheilla jo käytössään monimutkainen linnoitusjärjestelmä ja muita rakennuksia. Mapuchet työstivät kuparia ennen eurooppalaisten tuloa mutta he oppivat nopeasti muovaamaan myös rautaa. Mapuchet elivät lampaiden ja hevosten kasvatuksella. Mapuchejen uskonnon tärkein tekijä on shamaani eli "machi". Machi on usein nainen, machin tehtävänä on pitää seremonioita sairauden tai huonon sadon uhatessa yhteisöä. Uskontoon kuuluvat myös pyhät kivet ja eläimet. Machit käyttävät kasveja sekä parantavina rohdoksina että saadakseen yhteyden henkiin. Pyhä puu kanelo puhuu hengille.


title: Klemetti-Opisto

text: Klemetti-Opisto on kokoomanimi Oriveden Opistolla järjestettäville musiikkikursseille, joita on pidetty vuodesta 1952 alkaen. Kurssien aiheina ovat mm. nuorison orkesterikurssi, äänenkäytön kurssit, kuoronjohtokurssit ja kuorokurssit. Opiston puitteissa on syntynyt kaksi vakiintunutta kuoroa, Klemetti-Opiston kamarikuoro ja Klemetti-Opiston Naiskuoro. Opisto on saanut nimensä tunnetun kuoromiehen Heikki Klemetin mukaan.


title: Klemetti-Opisto

text: Klemetti-Opiston Kamarikuoron perusti Harald Andersén vuonna 1959. Sen nykyinen johtaja on Heikki Liimola.


title: Klemetti-Opisto

text: Klemetti-Opiston Naiskuoro eli KLONK perustettiin vuonna 1983 säveltäjä Jukka Kankaisen aloitteesta. Kuoron ensimmäiseksi johtajaksi kutsuttiin Lena von Bonsdorff. Vuodesta 1988 alkaen kuoroa on johtanut Marjukka Riihimäki.


title: Klemetti-Opiston Naiskuoro

text: Klemetti-Opiston Naiskuoro eli KLONK perustettiin vuonna 1983 säveltäjä Jukka Kankaisen aloitteesta. Kuoron tavoitteena oli tarjota kuoronjohtajille ja kuorolaulajille uutta ohjelmistoa ja uusia virikkeitä tilaamalla uusia sävellyksiä tai etsimällä ohjelmistoon harvoin kuultavaa musiikkia. Kuoron ensimmäiseksi johtajaksi kutsuttiin Lena von Bonsdorff. Vuodesta 1988 alkaen kuoroa on johtanut Marjukka Riihimäki.


title: Klemetti-Opiston Naiskuoro

text: KLONKissa laulaa n. 30 naista eri puolilta Suomea. Kuoron pääharjoituskausi on viikon kurssi Klemetti-Opistossa Oriveden opistolla. Sen lisäksi pyritään pitämään 1-2 viikonloppuleiriä talvikauden aikana eri puolilla Suomea, monesti yhteistyössä paikallisen kuoron kanssa. Klemetti-Opiston Naiskuoro kokoontuu harvoin, mutta lähes jokaisen kokoontumisen yhteydessä pidetään konsertti. Konsertoimalla säännöllisesti kuoro toteuttaa alkuperäistä tavoitettaan esitellä uutta kuoro-ohjelmistoa eri puolilla Suomea.


title: Klemetti-Opiston Naiskuoro

text: KLONK on julkaissut kolme levyä, Suden jäljet (1987), Kesästä kesään (1998) ja Nouse lempi liehumahan (2008).


title: Klemetti-Opiston Naiskuoro

text: KLONKin kotisivu


title: A100

text: A100 (myös "Salonkivaunu A 100") on VR-yhtymän omistuksessa oleva puurakenteinen salonkivaunu. Vaunu rakennettiin vuonna 1927 Walter Ahlströmin yksityiseksi salonkivaunuksi. Vuonna 1937 vaunu siirtyi Valtionrautateiden käyttöön. Vaunua käytettiin kulkulaitosministerin ja VR:n pääjohtajan edustusvaununa. Viimeisinä käyttövuosinaan 1990-luvun puoliväliin saakka vaunu oli vuokrattavissa. Vaunua säilytettiin tällöin Ilmalassa. Nykyään vaunu on sijoitettu VR-yhtymän Pieksämäen varikolle sisätiloihin.


title: A100

text: A100 eroaa muista puuvaunuista muun muassa pyöristettyjen kulmien ja erilaisten ikkunoiden osalta. A100-vaunussa on alun perin ollut liukulaakeroidut 3-akseliset Pullman-telit. Pullman-telien kehys oli osittain puuta. Telit on vaihdettu 1960- tai 1970-luvulla nykyisiin München-Kassel-tyyppisiin teleihin. Vaunu on kunnostettu vuonna 2010–2011.


title: Mothers Against Sex Association

text: Mothers Against Sex Association oli suomalainen yhtye. Se perustettiin Turussa lokakuussa 1994. Perustajajäsenet olivat Ville Mäntynen (laulu), Raimo Pesonen (rummut), Olli "Opa" Nikoskelainen (kitara) ja Pirjo Kesseli (basso ja taustalaulu). Yhtyeen ideana oli soittaa meteliä (). Johtohenkilö Villen kiinnostus dekadenttiin ja absurdiin kirjallisuuteen kuului laulujen sanoituksissa, kun taas sävellykset ja sovitukset tehtiin bändin yhteistyönä. Bändi keikkaili ahkerasti ja soitti muun muassa Tavastia Klubilla. Kun Kesseli lähti yhtyeestä helmikuussa 1996, yhtyeen basistiksi tuli Tommi Saha Vox Flatus -yhtyeestä. Samalla taustalaulajaksi pestattiin Annmari Vänskä.


title: Mothers Against Sex Association

text: Myöhemmin yhtye koki vielä enemmän kokoonpanomuutoksia. Alttoviulisti Paulina Ahokas liittyi mukaan, ja Opa Nikoskelaisen erottua kitaransoittajaksi tuli Xysmassakin vaikuttanut Toni Stranius. Viimeisen kokoonpanomuutoksen yhtye koki Paulina Ahokkaan erottua, Sami Puustisen (myös Vox Flatus -yhtyeestä) korvattua Raimo Pesosen rumpalina ja Santtu Jokisen liityttyä mukaan kosketinsoittajaksi. Tällä Mäntynen/Saha/Stranius/Puustinen/Jokinen-kokoonpanolla yhtye äänitti sen viimeiseksi jääneen, vielä julkaisemattoman levynsä "Same, same but different".


title: Mothers Against Sex Association

text: Yhtyeen musiikkityyli eli jatkuvassa muutoksessa. Alkuaikojen rankasta kitararäimeestä se siirtyi Paulina Ahokkaan kauden viuluvetoisen soundin kautta lopulliseen, leijuvampaan ja maalailevampaan musiikkiin.


title: Mothers Against Sex Association

text: Mothers Against Sex Association lopetti toimintansa vuonna 2002 laulaja Ville Mäntysen menehdyttyä. Vuoden 2006 heinäkuussa yhtyeen jäsenistöstä menehtyi myös kitaristi Toni Stranius.Lisäksi kappale "One second" on kuultavissa Zerga-levy-yhtiön kokoelmalla "Cabaret Nocturno vol III" (2002). Tämä on Mothers Against Sex Associationin alkuperäiskokoonpanon ainoa julkaistu äänite.


title: Siilikkäät

text: Siilikkäät ("Arctiidae"), entiseltä nimeltään siilikehrääjät, ovat yökkösmäisiin perhosiin ("Noctuoidea") kuuluva heimo. Heimon perhoset ovat usein värikkäitä ja varoitusvärisiä.


title: Siilikkäät

text:
Siilikäslajien koko ja ulkonäkö vaihtelevat erittäin paljon. Siipiväli on lajista riippuen 5–100 mm.
Siipien kuviointi vaihtelee suuresti, eikä ryhmällä ole juuri sille tyypillisiä siipikuvioita. Osa lajeista on vaatimattoman näköisiä, mutta monet varsinkin kookkaammista lajeista ovat kirjavia ja hyvin kirkasvärisiä. Siivissä on usein sininen tai vihreä metallinen hohde. Takasiipien siipisuonitus on ryhmälle tyypillinen. Monilla lajeilla imukärsä on surkastunut, mutta toisilla se on hyvin kehittynyt.


title: Siilikkäät

text: Keskeisenä tuntomerkkinä naaraan takaruumissa, munanasettimen yhteydessä on pari feromonirauhasia, jotka se voi työntää ruumiinsa ulkopuolelle. Rauhasten pituus ja muoto vaihtelevat. Monilla siilikkäillä on myrkkyrauhanen keskiruumiinsa prothoraxissa. Myrkkyrauhasen ansiosta ne voivat uhattuna erittää pisaroittain muun muassa asetyylikoliinia ja histamiineja sisältävää nestettä. Lisäksi perhosten erityisenä piirteenä on uurteisesta levystä muodostuva, ultraäänen tuottamiseen sopiva tymbaalielin keskiruumiin takaosassa. Äänen taajuus on 20–60 kHz ja sen tarkoituksena on luultavasti varoittaa lepakoita sekä muita öisiä saalistajia perhosen myrkyllisyydestä. Eräiden arvioiden mukaan ääni voi myös häiritä lepakoiden kaikuluotausta tehden perhosen lepakolle näkymättömäksi. Soukkoperhosilla (Syntominae) tymbaalielin on kuitenkin surkastunut tai puuttuu kokonaan.


title: Siilikkäät

text: Toukat ovat useimmiten tummia. Ne elävät ravintokasvilla vapaina ja ovat tavallisesti tiheän karvoituksen peittämiä ja usein myrkkypiikeillä varustettuja. Myös toukkien karvoituksen yksityiskohdat toimivat ryhmää yhdistävänä piirteenä. Kotelo on usein viimeisen toukkanahan karvojen suojaama.


title: Siilikkäät

text: Maailmasta siilikäslajeja tunnetaan noin 11 000. Niistä palearktisella alueella tavataan noin 350 lajia ja Euroopassa 98. Siilikkäitä tavataan kaikenlaisissa ympäristöissä ja muutamat lajit elävät hyvinkin karuissa olosuhteissa korkealla vuoristoissa tai tundralla. Ryhmä jaetaan kolmeksi alaheimoksi, joista kahden edustajia löytyy Suomesta. Keltasiipien alaheimon (Lithosiinae) lajeja on Suomessa 17 ja aitosiilikkäiden alaheimon (Arctiinae) lajeja on tavattu parikymmentä.


title: Siilikkäät

text: Giuseppe Acerbi löysi ensimmäisenä maailmassa aitosiilikkäisiin kuuluvan pohjansiilikkään ("Acerbia alpina") Suomesta, Enontekiöltä, vuonna 1799.


title: Massachusetts State House

text: Massachusetts State House on Yhdysvaltain osavaltion Massachusettsin lainsäädäntörakennus. Se sijaitsee Bostonissa. Rakennuksen peruskivi muurattiin vuonna 1795, ja rakennustyöt saatiin lopulta päätökseen vuonna 1798. Rakennus edustaa Yrjöjen kauden uusklassismia. Sen suunnitteli yhdysvaltalainen arkkitehti Charles Bulfinch. Rakennus lisättiin Yhdysvaltain historiallisten paikkojen kansallisrekisteriin (NRHP) vuonna 1966. Sille on myös myönnetty National Historic Landmark -arvo.


title: Paul Steiner

text: Paul Steiner (s. 23. tammikuuta 1957 Waldbrunn, Länsi-Saksa) on saksalainen jalkapalloilija. Hän oli pelipaikaltaan puolustaja. Steiner voitti maailmanmestaruuden vuoden 1990 MM-kisoissa.


title: Paul Steiner

text: Paul Steiner pelasi koko uransa Saksassa. Hän aloitti 2. Bundesligassa vuonna 1975 SV Waldhof Mannheimin joukkueessa. Bundesligaan Steiner nousi vuonna 1979, kun hän siirtyi MSV Duisburgiin. Kahden MSV vuoden jälkeen Steiner siirtyi 1. FC Kölniin, jossa pelasi suurimman osan urastaan aina vuoteen 1991 asti. FC Köln oli Steinerin aikana kolmesti Bundesligassa toinen ja vuonna 1983 se voitti Saksan Cupin. Vuonna 1986 FC Köln pääsi UEFA Cupin loppuotteluun, mutta siellä tuli tappio.


title: Paul Steiner

text: Steiner pelasi Saksan jalkapallomaajoukkueessa vain yhden ottelun ja silloinkin hän tuli vaihdosta kentälle. Hän pelasi Tanskaa vastaan Saksan viimeisessä harjoitusmaaottelussa ennen vuoden 1990 MM-kisoja ja onnistui saamaan paikan MM-kisajoukkueessa. Steiner oli tuolloin 33-vuotias, joka on varsin korkea ikä debytoida maajoukkueessa. Paul Steiner voitti maailmanmestaruuden, vaikka ei pelannut kisoissa minuuttiakaan.


title: Paul Steiner

text: Pelaajauran jälkeen Steiner on toiminut FC Kölnin arkkivihollisen Bayer Leverkusenin pelaajatarkkailijana.


title: K-33

text: K-33 (tunnusnumero 921) oli Projekti 658 -luokan ydinkäyttöinen sukellusvene, jonka NATO-kutsunimi on Hotel II -luokka. "K-33" kuului Neuvostoliiton pohjoiseen laivastoon. Se oli palveluksessa vuoteen 1990, minä aikana alus oli osallisena kahdessa merionnettomuudessa.


title: K-33

text: Se rakennettiin Severodvinskissa ja laskettiin vesille Hotel I -luokkaisena 6. elokuuta 1960. "K-33" otettiin käyttöön 5. heinäkuuta 1961.


title: K-33

text: "K-33" törmäsi 12. huhtikuuta 1963 Kattegatin salmessa suomalaiseen Enso Gutzeitin omistamaan rahtilaiva M/S "Finnclipperiin" noustessaan syvyyksistä pintaan. Rahtilaiva oli kuljettamassa 6 000 tonnin paperilastia Yhdysvaltoihin ja sukellusvene matkalla Pohjois-Atlantille. Törmäyshetkellä sää oli sumuinen. Rahtialus pysäytettiin välittömästi törmäyksen tapahduttua, ja se kääntyi takaisin tutkimaan, olisiko tuntematon sukellusvene avun tarpeessa. Kaksi neuvostoliittolaista upseeria tuli laivaan kertomaan sukellusveneen vaurioituneen, muun muassa saaneen törmäyksessä taipuman kylkeen. Neuvostoupseerit eivät paljastaneet kansalaisuuttaan laivan miehistölle vaan selittivät kuuluvansa vain Varsovan liittoon. Suomalaiset kuitenkin näkivät selvästi sukellusveneen kyljessä olleen tunnusnumeron 921.


title: K-33

text: Suomalaisalus onnistui vuotavana purjehtimaan yli Atlantin Yhdysvaltoihin, ja "K-33" selvisi pahoin vaurioituneena Murmanskin laivastotukikohtaan Neuvostoliittoon. M/S "Finnclipper" purki paperilastinsa Bostonissa ja jatkoi sieltä New Yorkiin, jossa tapahtuneesta annettiin poikkeuksellisesti meriselitys. Selvitys salattiin 44 vuodeksi, eikä siitä kerrottu julkisuudessa mitään.


title: K-33

text: Norjalaisen ympäristöjärjestön mukaan alus oli pitkään telakoituna vuosina 1963–1964. Korjaustöiden aikana veneen polttoainekapseli varustettiin uusilla uraanisauvoilla ja sen ohjusjärjestelmä uudistettiin mahdollistamaan vedenalainen laukaisu. Sillä sattui vuonna 1965 säteilyonnettomuus sen ollessa Arktisella alueella.


title: K-33

text: Jaakko Varimaa, laivan miehistön jäsen, julkaisi Kattegatissa tapahtuneesta onnettomuudesta kirjan "Sukellusvene sumussa" 4. huhtikuuta 2007, jolloin tapaus tuli suuren yleisön tietoon.


title: Kairosmaja

text: Kairosmaja on eräs Kansan Raamattuseuran toimintakeskus Lapissa. Se sijaitsee Pelkosenniemen kunnassa Pyhätunturin juurella. Sana "kairos" on kreikkaa ja tarkoittaa (Jumalan) aikaa. Kairosmaja on aloittanut toimintansa vuonna 1974. Siellä on monipuoliset liikuntamahdollisuudet: siellä järjestetään talvisin hiihtoviikkoja sekä kesäisin ja syksyisin patikkaviikkoja. Lisäksi on runsaasti muuta toimintaa. Majalla on myös mahdollisuus majoittua osallistumatta toimintaan. Kairosmajan yhteydessä on Revontulikappeli, jossa järjestetään hengellisiä tilaisuuksia ja konsertteja.


title: Jalkaväkirykmentti 25 (jatkosota)

text: Jatkosodan Jalkaväkirykmentti 25 (JR 25) oli jatkosodan rykmentti, joka oli koottu Kymenlaakson reserviläisistä. Rykmenttiä kutsuttiin "Piikkirykmentiksi" vanhan kappalemitan, piikin, mukaan, joka tarkoittaa 25 kappaletta.


title: Jalkaväkirykmentti 25 (jatkosota)

text: Rykmentti perustettiin Kymenlaaksossa 18. kesäkuuta 1941 pääosin Anjalan, Sippolan, Iitin, Jaalan ja Valkealan miehistä.


title: Jalkaväkirykmentti 25 (jatkosota)

text: Rykmentin komentajaksi tuli everstiluutnantti Ilmari Pallari, joka joutui väistymään 20. kesäkuuta 1944 komentajan tehtävistä, kun hän joutui 4. divisioonan komentajan Pietari Autin hampaisiin. Seuraajakseen hän sai Jalkaväkirykmentti 5:n pataljoonan komentajan Auno Kuirin, joka ei nauttinut Piikissä miesten suosiota.


title: Jalkaväkirykmentti 25 (jatkosota)

text: Rykmentti taisteli jatkosodan alussa Nuijamaalta Viipuriin ja oli purkamassa Sommeen suurmottia. Rykmentti siirrettiin Itä-Karjalaan, jossa se koki kovia verisissä Villavaaran taisteluissa. Piikkirykmentti jatkoi etenemistä aina Karhumäkeen ja sieltä Hiisjärvelle koviin taisteluihin. JR 25 oli asemasodan ajan asemissa Seesjärven ja Maaselän alueella. Kesäkuussa Piikkirykmentti oli matkalla Syvärille, kun suurhyökkäys Kannaksella alkoi ja rykmentti vietiin Kannakselle. Pataljoonat purettiin Kämärällä 16. kesäkuuta 1944, josta marssien siirtyivät Kaukjärvi-Mikkeljärvi kannakselle. Rykmentti koki siellä kovia jääden mottiin, josta pitkin metsiä miehet vaelsivat uusiin asemiin Talin maastoon. Taistelut jatkuivat Tali-Karisalmi-Ihantala alueella sodan loppuun asti. Rykmentti kotiutettiin 4. marraskuuta 1944 mennessä Kymenlaaksossa.


title: Jalkaväkirykmentti 25 (jatkosota)

text: Sodan jälkeen miehet kokoontuivat rykmentin perustamispäivänä 18. kesäkuuta Kouvolassa. Tilaisuuteen kuului mm.seppeleen laskut ja ohimarssi, jonka otti vastaan aina kuolemaansa asti eversti Ilmari Pallari. Myöhemmin ohimarssi on jäänyt ja tilaisuudessa vain seppeleen laskut mm. Pallarin haudalla.


title: Prinssi Mulay Rašid

text: Prinssi Mulay Rašid (), (s. 20. kesäkuuta 1970, Rabat) on Marokon nykyisen kuninkaan veli, hänen isänsä oli kuningas Hasan II. Mulay Rašidin äiti Lalla Latifa Hammou oli berberipäällikön tytär.


title: Gary Kelly

text: Gary Kelly (s. 9. heinäkuuta 1974 Drogheda, Irlanti) on irlantilainen entinen jalkapalloilija. Hän edusti koko ammattilaisuransa Leeds Uniteda. Hän pystyi pelaamaan oikealla laidalla puolustajana, tai keskikenttäpelaajana.


title: Gary Kelly

text: Kelly siirtyi nuorten sarjoista Leedsiin kaudeksi 1991–1992, jolloin teki myös ensiesiintymisensä Englannin pääsarjassa, joka tunnettiin vielä nimellä 1. divisioona. Kauden päätteeksi Leeds voitti myös mestaruuden. Tämän jälkeen Kelly oli säännöllisesti Leedsin pelaavassa kokoonpanossa aina uransa loppuun asti lukuun ottamatta kautta 1998–1999.


title: Gary Kelly

text: Kelly pelasi Leedsissä 430 liigapeliä, joissa teki kaksi maalia. Hän ilmoitti lopettamisestaan kauden 2006–2007 jälkeen .


title: Gary Kelly

text: Irlannin maajoukkueessa Kelly pelasi urallaan 51 ottelua. Mukaan mahtuivat myös vuoden 1994 ja 2002 MM-kilpailut. Maaleja Kelly teki kaksi maajoukkueurallaan.


title: Rui Marques

text: Manuel Rui Marques, tunnetaan myös nimellä Rui Manuel Marques, (s. 3. syyskuuta 1977 Luanda) on angolalainen jalkapalloilija. Hän syntyi Luandassa, Angolassa, mutta muutti jo lapsena Portugaliin. Marques pelasi puolustajana ja hänet tunnettiin nopeista sprinteistä ja kovista taklauksista.


title: Rui Marques

text: Marquesin ammattilaisura alkoi kaudella 1999–2000 Saksan SSV Ulmissa. Seuraavaksi kaudeksi hän siirtyi Hertha BSC Berliniin, jossa pääsi pelaamaan vain yhdessä ottelussa. Kaudet 2001–2004 Marques edusti VfB Stuttgartia.


title: Rui Marques

text: Portugalilaisseura CS Marítimo hankki Marquesin kaudeksi 2004–2005. Hän ei kuitenkaan missään vaiheessa onnistunut murtautumaan vakituiseen kokoonpanoon ja Marítimo vapautti pelaajan kauden jälkeen. Tämän jälkeen hän siirtyi Englantiin ja Leedsiin. Keväällä 2006 hän käväisi myös lainassa Hullissa, mutta pesti jäi loukkaantumisen takia vain yhteen otteluun.


title: Rui Marques

text: Marques edusti Angolan maajoukkuetta MM-kisoissa 2006 ja pääsi kahdessa ottelussa vaihdosta kentälle.


title: Papa Bouba Diop

text: Papa Bouba Diop (s. 28. tammikuuta, 1978 Dakar) on senegalilainen jalkapalloilija.


title: Papa Bouba Diop

text: Diop pelasi Senegalin jalkapallomaajoukkueessa vuoden 2002 MM-kisoissa ja teki kisojen ensimmäisen ottelun ainoan maalin Ranskaa – hallitsevaa maailmanmestaria – vastaan. Hän on nykyisin maajoukkueen kapteeni. Hänen seurajoukkueensa on Portsmouth.


title: Papa Bouba Diop

text: Hän teki Fulham debyyttinsä Manchester Citya vastaan City of Manchester Stadiumilla, 14. elokuuta 2004.


title: Matti Aho (jääkiekkoilija)

text: Matti Aho (s. 28. tammikuuta 1983 Halikko) on suomalainen jääkiekkohyökkääjä.


title: Matti Aho (jääkiekkoilija)

text: Aho on perusvarma suorittaja ja on karvaajan roolissa parhaimmillaan. Hyvä luistelutaito ja nopeus ovat hänen valttejaan, vaikkakin epätasaisuus otteluiden välillä on yksi suurimmista heikkouksista. Kaudeksi 2008–2009 Aho siirtyi Tapparaan kolmen vuoden sopimuksella.


title: Matti Aho (jääkiekkoilija)

text: Tapparassa Aho ei saanut kunnolla peliaikaa, pelasi kolme ottelua Mestiksen Kiekko-Vantaassa ja lähti loppukaudella vuokralle Allsvenskanin Växjö Lakersiin. Seuraavalla kaudella Aho ei jatkanut Tapparassa ja teki Mestiksen KooKoon kanssa sopimuksen vasta tammikuussa 2010. Alkukauden hän oli pelaillut vain harrastesarjoissa. KooKoossa hän pelasi 19 runkosarja- ja pudotuspeliottelua ja teki niissä 11 pistettä. Seuraavana syksynä Aho teki sopimuksen TuTon kanssa.


title: Haiyang

text: Haiyang on Kiinan kansantasavallan merentutkimussatelliittiperhe.


title: Haiyang

text:
Haiyang-1A laukaistiin 15. toukokuuta 2002 . Se mittasi mm. meren pintalämpötilaa ja meren väriä. Mittausalueina olivat Bohainmeri, Keltainenmeri, Itä-Kiinan meri ja Etelä-Kiinan meri. Satelliitin toiminta-aika oli kaksi vuotta ja päättyi huhtikuussa 2004. Sen dataa käyttää 126 kiinalaista tieteellistä instituuttia ja valtion laitosta.
11. huhtikuuta 2007 Kiina laukaisi Haiyang-1B-satelliitin . Tämä toimii kolmen vuoden ajan. Satelliitin intrumenttien mittausresoluutio on suurempi kuin edeltäjällä ja satelliitti tuottaa kolminkertaisen määrän tietoa.


title: Haiyang

text: Satelliitit rakensi China Aerospace Corporation. Kantorakettina oli molemmissa tapauksissa Pitkä Marssi.


title: Luonnonfilosofian seura

text: Luonnonfilosofian seura – Samfundet för naturfilosofi ry on vuonna 1988 perustettu suomalainen yhdistys, jonka tarkoituksena on edistää luonnontieteiden ja niiden sovellusten herättämien filosofisten kysymysten harrastusta ja tutkimusta. Luonnonfilosofian seura pyrkii kokoamaan tiedeyhteisön eri haarojen edustajat keskusteluyhteyteen, jossa maailmankuvaa, olemassaoloa ja inhimillistä tietoa siitä voidaan tarkastella ja täsmentää kunkin erikoisalan saavutusten valossa.


title: Luonnonfilosofian seura

text: Luonnonfilosofian seuran synty ja alkuvaiheet liittyvät Helsingin yliopiston ydinfysiikan professori K. V. Laurikaisen (1916–1997) toimintaan hänen jäätyään eläkkeelle vuonna 1979 ja ryhdyttyään pitämään seminaareja yliopiston fysiikan laitoksella. Alkuaikoina seuran seminaarit käsittelivät pääasiassa modernin fysiikan ja erityisesti kvanttimekaniikan filosofian kysymyksiä.


title: Luonnonfilosofian seura

text: Seura perustettiin 17. marraskuuta 1988 ja rekisteröitiin 8. tammikuuta 1990. Tieteellisten seurain valtuuskunnan jäseneksi se hyväksyttiin vuonna 1993. Luonnonfilosofian seuralla on vuodesta 1998 alkaen ollut toimipaikka Tieteiden talossa Helsingissä.


title: Luonnonfilosofian seura

text: Luonnonfilosofian seuran jäseneksi voivat liittyä kaikki seuran tavoitteista ja toiminnasta kiinnostuneet. Seuran jäsenrekisterissä oli vuoden 2011 alussa 140 henkilöä, joista merkittävä osa on akateemisen loppututkinnon suorittaneita, heidän joukossaan useita professoreja.


title: Luonnonfilosofian seura

text: Seura kokoontuu vähintään kerran kuussa esitelmätilaisuuksiin, joihin yleisöllä on vapaa pääsy. Seura järjestää myös laaja-alaisempia poikkitieteellisiä keskustelutilaisuuksia, esimerkiksi ”Luonnontieteen haaste filosofialle ja teologialle” (1996), ”Onko suhteellisuusteorian lähtöolettamuksille vaihtoehtoja” (2000), "Models in physics and cosmology" (2010) ja "Aivot ja mieli, käsitteet ja kieli" (2011).


title: Luonnonfilosofian seura

text: Vuonna 2014 seuran hallitukseen kuuluvat Viljo Martikainen (puh.joht.), Tarkko Oksala (varapuh.joht.), Avril Styrman (sihteeri), Kari Kosonen (taloud.), Jukka Määttänen, Juha Samela, Tuomo Suntola, Tuukka Tanninen ja Jyrki Tyrkkö.


title: Teemu Ramstedt

text: Teemu Oskari Göran Ramstedt (s. 9. joulukuuta 1987 Helsinki) on suomalainen jääkiekkoilija, pelipaikaltaan keskushyökkääjä. Hän pelasi viimeksi SM-liigajoukkue Rauman Lukossa kaudella 2017–2018. Ramstedt kertoi tammikuussa 2019 kotisivuillaan pitävänsä kauden 2018–2019 taukoa jääkiekkoilusta ja jäävänsä loppukaudeksi esikoislapsensa tueksi kotiin.


title: Teemu Ramstedt

text: "Jääkiekkolehti" on luonnehtinut Ramstedtia klassiseksi sentteriksi. Elite Prospects -sivuston Ulf Anderssonin mukaan hän on luova sentteri, jolla on hyvät hyökkäyspään vaistot ja kiekolliset taidot. Ramstedt pelaa myös kohtalaisen hyvin fyysistä peliä, mutta hän ei ole kuitenkaan kovin nopea jaloistaan.


title: Teemu Ramstedt

text: Ramstedt aloitti jääkiekon kuusivuotiaana. Hän pelasi juniorivuotensa Tikkurilan Jää-Veikoissa sekä Helsingin IFK:ssa, jossa Ramstedt voitti joukkueen sisäisen piste- ja maalipörssin C-juniorikaudellaan 2002–2003, B-juniorikaudellaan 2003–2004 sekä maalipörssin toisella B-juniorikaudellaan 2004–2005. Hän voitti B-nuorten Suomenmestaruuden vuonna 2005 ja SM-hopeaa vuonna 2004 sekä C-nuorten Suomenmestaruuden vuonna 2003.


title: Teemu Ramstedt

text: Kaudella 2005–2006 Ramstedt voitti tehoilla 19+30=49 koko A-nuorten SM-liigan runkosarjan pistepörssin. Hän pelasi samalla kaudella myös ensimmäiset miesten pelinsä. Ramstedt pelasi kuusi Mestis-ottelua alle 20-vuotiaiden maajoukkueessa sekä yhden SM-liigaottelun HIFK:ssa.


title: Teemu Ramstedt

text: A-nuorten pistepörssin voitosta huolimatta HIFK ei tarjonnut Ramstedtille liigasopimusta, joten hän teki 2+1-vuotisen sopimuksen Turun Palloseuran kanssa huhtikuussa 2006. Kausi 2006–2007 oli Ramstedtin tulokaskausi SM-liigassa. Hän pelasi 36 runkosarja- ja yhden playoff-ottelun ilman tehopisteitä. Lähes puolet Ramstedtin kaudesta kului vielä TPS:n A-nuorissa, jossa hän pelasi 29 runkosarjaottelua tehopistein 14+22=36. Hän vahvisti joukkuetta myös kevään 2007 pudotuspeleissä, joissa Ramstedt oli tehoilla 4+3=7 TPS:n paras maalintekijä sekä paras pistemies Tommi Laineen kanssa. Hän pelasi kauden aikana myös yhteensä kuusi Mestis-ottelua alle 20-vuotiaiden maajoukkueessa sekä Forssan Palloseurassa, jossa Ramstedt kävi lainalla joulukuussa 2006.


title: Teemu Ramstedt

text: Kaudella 2007–2008 Ramstedt pelasi TPS:ssä 38 runkosarjaottelua tehopistein 3+3=6. Lähinnä nelosketjussa pelannut Ramstedt teki liigauransa avausmaalin 30. lokakuuta 2007 Hämeenlinnan Pallokerhoa vastaan. Siirtorajan kynnyksellä tammikuussa 2008 TPS lainasi hänet loppukaudeksi Mestis-joukkue KooKoohon, jonka kausi päättyi neljänteen sijaan joukkueen hävittyä pronssiottelun Mikkelin Jukureille vieraissa 1-0.


title: Teemu Ramstedt

text: Toukokuussa 2008 Ramstedt teki paluun HIFK:hon suoralla kahden vuoden sopimuksella. Kausi 2008–2009 oli Ramstedtille ensimmäinen kokonainen SM-liigassa ja se toi hänelle 56 runkosarjaottelussa tehot 12+11=23. Kaudella 2009–2010 Jerry Ahtolan ja Mikael Granlundin kanssa tehokkaan ketjun muodostanut Ramstedt teki lopullisen läpimurtonsa ja teki runkosarjassa tehot 10+33=43, joilla hän oli HIFK:n paras syöttäjä ja toiseksi paras pistemies Kim Hirschovitsin jälkeen.


title: Teemu Ramstedt

text: Ramstedt voitti tehoilla 3+7=10 HIFK:n sisäisen pistepörssin European Trophy -turnauksessa syksyllä 2010. Kaudella 2010–2011 Ramstedt teki runkosarjassa 32 pistettä, mutta loppukauden ailahtelevien pelisuoritusten takia hänen peliaika runkosarjan lopulla jäi vähäiseksi ja kevään 2011 pudotuspeleissä Ramstedt jäi kokoonpanon ulkopuolelle. Hän pelasi kuitenkin yhden ottelun puolivälierissä Mikael Granlundin ollessa sivussa. Ramstedt voitti kauden päätteeksi Suomen mestaruuden.


title: Teemu Ramstedt

text: Kaudeksi 2011–2012 Ramstedt siirtyi kaksivuotisella sopimuksella Espoo Bluesiin. Hän oli tehnyt 33 runkosarjaottelussa tehot 4+14=18, joilla Ramstedt oli joukkueen paras pistemies, kunnes hän joutui tammikuussa 2012 käsivamman takia sivuun kahdeksi kuukaudeksi. Ramstedt pelasi kuntouduttuaan vielä kolme runkosarjaottelua ja 16 pudotuspeliä tehoilla 2+3=5.


title: Teemu Ramstedt

text: Kauden 2012–2013 avausottelussa, 13. syyskuuta 2012 vieraissa Pelicansia vastaan hän teki liigauransa ensimmäisen kypärätempun. Ramstedt teki ottelussa kolmen maalin lisäksi myös yhden syöttöpisteen. Ottelussa samoihin tehoihin ylsi myös Pelicansin Radek Smoleňák. SM-liigassa samassa ottelussa kaksi pelaajaa iski hattutempun edellisen kerran 21. lokakuuta 2009. Ramstedt muodosti alkukaudella Teemu Rinkisen ja Niko Niemisen kanssa tehokkaan "TNT-ketjun". Ramstedt valittiin SM-liigan kuukauden pelaajaksi syyskuussa vuonna 2012.


title: Teemu Ramstedt

text: Kesken kauden 2012–2013, tammikuussa 2013 Ramstedt siirtyi kevääseen 2014 asti ulottuvalla sopimuksella KHL-joukkue SKA Pietariiin. Hän oli Bluesista lähtiessään joukkueen paras pistemies ja syöttäjä tehoilla 9+25=34. Ramstedt jätti jälkeensä myös Bluesin seurahistorian suurimman siirtosumman 600 000€. Toukokuussa 2013 SKA kauppasi Ramstedtin sekä Michal Jordánin oikeudet KHL:n tšekkiläisjoukkue Lev Prahaan vaihdossa Roman Červenkaan. Hänen sopimuksensa kuitenkin purettiin jo elokuussa ennen kauden 2013–2014 alkua. Samassa kuussa Ramstedt teki vuoden mittaisen sopimuksen SHL-joukkue AIK IF:n kanssa. Tammikuussa 2014 hän palasi kevääseen 2016 ulottuvalla sopimuksella HIFK:hon.


title: Teemu Ramstedt

text: Kaudella 2014–2015 Ramstedt oli HIFK:n toiseksi paras pistemies Tomáš Záborskýn jälkeen. Hän jakoi myös kolmella osumallaan SM-liigan alivoimamaalipörssin voiton Kärppien Joonas Kemppaisen ja Tapparan Jarkko Malisen kanssa. Kevään 2015 pudotuspeleissä Ramstedt oli joukkueen paras pistemies ja syöttäjä tehoilla 2+7=9. Hän oli HIFK:n paras syöttäjä myös Mestarien liigassa seitsemällä syötöllään ja voitti myös joukkueen sisäisen tehotilaston lukemalla +9. Kaudella 2015–2016 Ramstedt voitti koko SM-liigan syöttöpörssin ja sijoittui pistepörssissä kolmanneksi tehoilla 8+44=52, joilla hän voitti myös HIFK:n sisäisen pistepörssin. Ramstedt voitti myös kevään 2016 pudotuspelien pistepörssin ja jakoi syöttöpörssin voiton joukkuetoverinsa Joonas Raskin kanssa tehoilla 5+13=18. Hänen tehopistemääränsä oli HIFK:n seurahistorian yhden kauden pudotuspelien ennätys, jota pitivät hallussaan yhden pisteen vähemmän tehneet Matti Hagman (1983) ja Jan Čaloun (1998). Ramstedt voitti kauden päätteeksi SM-hopeaa. Hänet valittiin SM-liigan tähdistökentälliseen.


title: Teemu Ramstedt

text: Ramstedt siirtyi kaudeksi 2016–2017 vuoden mittaisella sopimuksella KHL-joukkue Amur Habarovskiin. Tehot 7+18=25 riittivät hänelle joukkueen sisäisen pistepörssin toiseen sijaan Tomáš Zohornan jälkeen, mutta Amurin valmennusjohto kuitenkin jätti Ramstedtin runkosarjan viimeisillä kierroksilla kokoonpanon ulkopuolelle. Amur ei selviytynyt pudotuspeleihin. Ramstedt etsi kauden jälkeen pitkään uutta seuraa ulkomailta, kunnes hän teki elokuussa 2017 kauden 2017–2018 kattavan sopimuksen KHL:n slovakialaisjoukkue HC Slovan Bratislavan kanssa. Ramstedt ei kuitenkaan sopeutunut joukkueeseen ja pelasi siellä vain kaksi ottelua, kunnes hänen sopimuksensa purettiin yhteisymmärryksessä syyskuussa.


title: Teemu Ramstedt

text: 20. marraskuuta 2017 Ramstedtin uutisoitiin palaavan hänen junioriajan lajinsa, jääpallon pariin. Ramstedt pelasi kaksi Bandyliigan ottelua Helsingin IFK:ssa Lappeenrannan Veiterää ja paikallisvastustaja Botniaa vastaan. Botniaa vastaan Ramstedt onnistui myös maalinteossa. Seuraavalla viikolla hän palasi jääkiekkokaukaloihin ja Ramstedtin vahvistettiin siirtyvän loppukauden sopimuksella Rauman Lukon riveihin. Ramstedt teki teholukemat 0+1 jo avauspelissään. Siinä Lukko tosin hävisi KooKoo:lle kotipelissään 2–4.


title: Teemu Ramstedt

text: Ramstedt oli kauden 2017–2018 pitkään ilman sopimusta. Keväällä 2018 "Kiekkoareena" -sivusto kertoi hänen etsivän seuraa ensisijaisesti ulkomailta. Ramstedt herätti syksyn mittaan kiinnostusta mm. SHL-joukkue Rögle BK:ssa. Myös perheenlisäys kuitenkin pitkitti myös hänen neuvottelujaan. Tammikuun 2019 lopulla Ramstedt kirjoitti kotisivuillaan pitävänsä kauden 2018–2019 jääkiekosta, sillä hän kertoi kirjoituksessaan esikoislapsensa kasvuhäiriöstä kohdussa ja tämän syntymisestä sektiolla vuoden 2019 puolella. Ramstedt kertoi jäävänsä loppukaudeksi lapsensa tueksi kotiin, mutta suunnittevansa paluuta kaukaloihin henkilökohtaisen valmentajan kanssa seuraavaksi kaudeksi.


title: Teemu Ramstedt

text: Ramstedt pelasi alle 18-vuotiaiden MM-kilpailuissa vuonna 2005, jolloin hän oli Jonas Enlundin kanssa tehoilla 1+3=4 Suomen toiseksi paras pistemies Mikko Lehtosen jälkeen. Ramstedt voitti myös joukkueen sisäisen tehotilaston lukemalla +3. Hänet valittiin Yhdysvaltoja vastaan pelatun alkulohkon ottelun päätteeksi Suomen ottelun parhaaksi pelaajaksi. Hän pelasi myös World U-17 Hockey Challengessa vuonna 2004.


title: Teemu Ramstedt

text: Suomen A-maajoukkueessa Ramstedt on pelannut yhteensä 14 ottelua tehopistein 1+3=4. Hän teki A-maajoukkuedebyyttinsä vuoden 2012 Karjala-turnauksen avausottelussa 7. marraskuuta Helsingin Hartwall Arenalla Venäjää vastaan. Ramstedtin A-maajoukkueuran avausmaali syntyi Channel One Cupin 13. joulukuuta 2012 Hartwall Arenalla pelatussa avausottelussa Tšekkiä vastaan.


title: Teemu Ramstedt

text: Ramstedtilla diagnosoitiin Colitis ulcerosa eli haavainen paksusuolentulehdus vuonna 2014. Ramstedt perusti IBD Cycling ry-nimisen pyöräilyseuran maaliskuussa 2015. Seuran tarkoituksena on levittää sanomaa tulehduksellisista suolistosairauksista. Tämän myötä Suomen urheilugaala valitsi Ramstedtin vuoden 2015 Esikuva -ehdokkaaksi. Palkinnon voitti kuitenkin pikaluistelija Mika Poutala.


title: Teemu Ramstedt

text: Ramstedtin isoveli on entinen voimanostaja Jori Ramstedt. Teemu Ramstedt harrasti lapsena jääkiekon ohella jääpalloa Helsingin IFK:ssa C-juniori-ikäiseksi saakka ja ennätti voittaa Suomenmestaruudet E- ja C-junioreissa.


title: Teemu Ramstedt

text: Teemu Ramstedt valittiin Suomen jääkiekkoilijoiden yhdistyksen varapuheenjohtaksi kesäkuussa 2015.


title: Taiyuanin avaruuskeskus

text: Taiyuanin avaruuskeskus (kiinaksi 太原卫星发射中心 ja kiinasta latinisoituna Tàiyuán Wèixīng Fāshè Zhōngxīn) on yksi Kiinan kansantasavallan kolmesta satelliittien laukaisukeskuksista.


title: Taiyuanin avaruuskeskus

text: Se sijaitsee Kelanissa Shanxin provinsissa Pohjois-Kiinassa. Keskukseen menee kaksi junarataa, jotka erkanevat Ningwu-Kelan-pääradasta. Se perustettiin vuonna 1966. Se otettiin käyttöön vuonna 1968. Keskus sijaitsee 1500 metrin korkeudessa, josta on oma sääolosuhteisiin liittyvä etunsa kantorakettien laukaisutoiminnassa.


title: Taiyuanin avaruuskeskus

text: Keskusta käytetään kaukokartoitus- ja tiedesatelliittien laukaisuihin. Sen alueella on tekninen keskus ja miehittämättömien avaruusalusten lennonjohtokeskus.


title: Taiyuanin avaruuskeskus

text: Pitkä Marssi-kantorakettien laukaisuja varten on keskuksessa on kaksi laukaisutornia


title: Neuchâtel Xamax

text: Neuchâtel Xamax syntyi 1970, kun kaksi seuraa FC Xamax ja FC Neuchâtel fuusioituvat yhdeksi seuraksi. Ainoat mestaruutensa joukkue saavutti 1987 ja 1988. Joukkue putosi sarjatasoa alemmas 2007 mutta nousi jälleen kaudeksi 2008–2009 Axpo Super Leagueen.


title: Synthesizer Greatest

text: Synthesizer Greatest oli Arcade-nimisen levy-yhtiön julkaisema seitsenosainen syntetisaattorimusiikin kokoelmalevysarja. Levyt sisältävät hollantilaisen Ed Starinkin esittämiä coverversioita muun muassa Vangeliksen, Jean Michel Jarren ja Kraftwerkin kappaleista.


title: Synthesizer Greatest

text: Osat 1–3 julkaistiin vuonna 1989, osat 4–5 vuonna 1990, osa 6 vuonna 1991 ja osa 7 vuonna 1993.


title: Messukylän hautausmaa

text: Messukylän hautausmaa on kolmen Tampereen Messukylän kaupunginosassa sijaitsevan hautausmaan nimi, joista kaksi on tällä hetkellä käytössä.


title: Messukylän hautausmaa

text: Messukylän keskiaikaisen kivikirkon yhteydessä oleva hautausmaa ei enää ole käytössä. Viimeiset hautaukset on tehty siellä vuonna 1860.


title: Messukylän hautausmaa

text: Tällä hetkellä hautamuistomerkkejä on yhtensä neljä.Sijaitsee Messukylän koulun vieressä, pinta-ala noin 0,7 hehtaaria. Hautausmaa on ollut käytössä vuosina 1861–1927 ja uudelleen vuodesta 1994 alkaen. Keskisellä hautausmaalla sijaitsee myös muistolehto.


title: Messukylän hautausmaa

text: Sijaitsevat vuonna 1879 valmistuneen Messukylän uuden kirkon yhteydessä. Varsinainen hautausmaa ollut käytössä vuodesta 1891 alkaen. Varsinaisen hautausmaan itäpuolella sijaitseva uurnahautausmaa vihittiin käyttöön 24. syyskuuta 2006. Hautausmaan pinta-ala on kaksi hehtaaria ja uuden uurnahautausmaan kaksi hehtaaria. Uurnahautausmaan yhteydessä on kolumbaario, sirottelualue ja muistolehto. Alueella on myös tunnustukseton hauta-alue.


title: Messukylän hautausmaa

text: Hautausmaalla sijaitsee 1939–1945 sotien sankarihautausmaa ja sen muistomerkki on kuvanveistajä Rikhard Rautalinin teos vuodelta 1940. Kesällä 2007 uurnahautausmaalla paljastettiin Martti Aihan Pietá-veistos.


title: Rakkaus (Jarkko Martikaisen albumi)

text: Rakkaus on suomalaisen laulaja-lauluntekijä Jarkko Martikaisen toinen sooloalbumi. Se julkaistiin 13. syyskuuta 2006.


title: Rakkaus (Jarkko Martikaisen albumi)

text: Albumi nousi Suomen virallisen listan sijalle 10.


title: Hermann Friedmann

text: Adolph Hermann Friedmann (11. huhtikuuta 1873 Białystok, Puola – 25. toukokuuta 1957 Heidelberg, Länsi-Saksa) oli puolalais-saksalainen filosofi ja lainoppinut. Friedmann toimi asianajajana Helsingissä ja Lontoossa ja vuodesta 1950 lähtien Heidelbergin yliopiston kunniaprofessorina. Materialistisen maailmankäsityksen vastakohdaksi Friedmann loi morfologisen idealismin.


title: Hermann Friedmann

text: Hermann Friedmann on nykyisin niin Suomessa kuin kansainvälisestikin lähes unohdettu filosofi. Hän kehitti morfologisen evoluutioteorian, aistipsykologian, modernin fysiikan ja pythagoralaisen musiikkitieteen pohjalta oman muototieteensä, niin kutsutun muotojen maailman semiotiikan. Friedmannin lähtökohta oli, että kaikki tieto perustuu aistihavaintoon, mutta havainto itsessään ei ole välitöntä.


title: Hermann Friedmann

text: Friedmann tunnettiin 1900-luvun suomalaisissa seurapiireissä hyvin, ja hänellä oli laajat kontaktit aikansa merkittävimpiin suomalaisiin taiteilijoihin ja vaikuttajiin. Hänen ystäväpiiriinsä kuuluivat muun muassa Eliel Saarinen, Akseli Gallen-Kallela ja Helmi Krohn.


title: Hermann Friedmann

text: Friedmann muutti Suomeen vuonna 1906 ja asettui Helsinkiin. Hän sai nopeasti Suomen suuriruhtinaskunnan kansalaisuuden ja oppi ruotsin kielen erinomaisesti. Friedmann työskenteli juristina, mutta häntä kiinnosti erityisesti filosofia.


title: Hermann Friedmann

text: Friedmann tuli Suomessa suurellekin yleisölle tunnetuksi jo 1900-luvun alkuvuosina, sillä hän piti suosittuja yleisöluentoja. Muutamissa rikosoikeudenkäynneissäkin Friedmann sai huomiota osakseen. Näistä merkittävin oli Suomen rikoshistoriassa ainutlaatuinen murhatapaus Turun Vartiovuorenmäellä: Friedmann puolusti Åbo Akademin kirjaston johtajaa ja tämän morsianta murhaoikeudenkäynnissä, jota selostettiin lehdissä ulkomaita myöten.


title: Huostaanotto Suomessa

text: Huostaanotto on lastensuojelun toimenpide, jossa lapsi otetaan pois vanhemmiltaan tai muulta yksityiseltä huoltajaltaan yhteiskunnan hoidettavaksi.


title: Huostaanotto Suomessa

text: Lapsen huostaanottoon voidaan Suomen lastensuojelulain mukaan turvautua vain, jos kaikki seuraavat ehdot täyttyvät:Huostaanotto voidaan toteuttaa joko kiireellisenä turvaamistoimenpiteenä, jolloin kyse on yleensä tilapäisestä huostaanotosta, tai varsinaisena huostaanottona, joka tarkoittaa yleensä lapsen pidempiaikaista sijoittamista kodin ulkopuolelle. Huostaanotto voi olla joko suostumukseen perustuva tai kunnan sosiaalilautakunta voi toteuttaa sen tahdonvastaisesti. Mikäli lapsen huoltaja tai 12 vuotta täyttänyt lapsi itse vastustaa huostaanottoa, päätös on vahvistettava hallinto-oikeudessa.


title: Huostaanotto Suomessa

text: Huostaanotto päättyy viimeistään sinä päivänä, kun lapsi täyttää 18 vuotta. Tämän jälkeen nuori on oikeutettu jälkihuoltoon, kunnes hän täyttää 21 vuotta. Huostaanotto voidaan lakkauttaa aiemminkin, mikäli lakkauttamisen ei katsota olevan vastoin lapsen etua. Sosiaaliviranomaisilla ei kuitenkaan ole velvoitetta tutkia huostaanoton tarkoituksenmukaisuutta sen tapahduttua.


title: Huostaanotto Suomessa

text: Huostaanottojen määrä on kasvanut 2000-luvulla. Vuonna 2013 kodin ulkopuolelle oli sijoitettuna 18 022 lasta ja nuorta, joista 10 735 oli huostaanotettuna. Vuoden aikana kiireellisesti sijoitettiin 4 202 lasta. Vuosien 1995 ja 2010 välillä etenkin tahdonvastaiset huostaanotot ja kiireelliset sijoitukset lisääntyivät voimakkaasti: tahdonvastaiset huostaanotot yli kaksinkertaistuivat ja kiireelliset sijoitukset yli seitsemänkertaistuivat. Laitossijoitusten määrä on yli kaksinkertaistunut tällä aikavälillä..


title: Huostaanotto Suomessa

text: Lastenhuollossa on havaittu olevan turhia asiakkaita. Suomessa huostaanottoja tapahtuu usein kyseenalaisin perustein ja lastensuojelussa on monissa kunnissa ammattitaidon puutetta. Poliitikoista ainakin Päivi Räsänen ja Päivi Lipponen ovat ottaneet kantaa huostaanottoihin liittyviin ongelmiin.


title: Huostaanotto Suomessa

text:
Valtion tukea on arvosteltu perheiden tukemisen sijaan huostaanottoihin kannustavana. Vuonna 2014 tukijärjestelmää on harkittu muutettavan.
Joissakin huostaanottotapauksissa lapsen psyykkinen vointi voi pikemminkin huonontua huostaanoton aikana, jolloin huostaanotto olisikin kyseenalainen toimenpide lapsen hyvinvoinnin kannalta. Vaikka huostaanoton tukitoimia lisättäisiin vastaavanlaisessa tilanteessa, saattaisivat ne pahentaa tilannetta entisestään.


title: Herraskosken kanava

text: Herraskosken kanava sijaitsee Virroilla ja yhdistää Vaskiveden ja Toisveden järvet. Reitti kanavalle kulkee etelästä Vaskiveden puolelta Keiturinsalmen kautta. Kanava rakennettiin vuosina 1903–1907, ja se on pituudeltaan 825 metriä. Sulun pituus on 40 metriä, leveys 7,7 metriä ja syvyys 1,8 metriä. Kanavan ylittää kääntösilta (alikulkukorkeus 5,1 metriä) ja kiinteä maantiesilta (alikulkukorkeus 7,0 metriä). Se muutettiin automaattiseksi 1978.


title: Herraskosken kanava

text: Lähes alkuperäisessä asussaan säilyneen kanavan varrelle on istutettu pihtakuusirivistö sekä sembramäntyjä. Alueella on myös kanavanvartijan asuintalo, perinnekylä,Martti Kitusen erämuseo ja kanavamuseo.


title: Herraskosken kanava

text: Kanava on nykyisin pelkästään matkailukäytössä ja veneiden sulutus toimii itsepalveluperiaatteella.


title: Pekka Elo

text: Pekka Elo (14. heinäkuuta 1949 Keuruu – 14. joulukuuta 2013 Helsinki) oli suomalainen opetusneuvos. Hän toimi Kouluhallituksen ja opetushallituksen ylitarkastajana vuodesta 1982 lähtien erityisalana elämänkatsomustieto ja filosofiset kysymykset. Elo julkaisi näistä aiheista useita artikkeleita ja osallistui kokoomateosten toimittamiseen. Hän oli myös Ylioppilastutkintolautakunnan jäsen. Elon toimintaan Opetushallituksessa liittyi myös UNESCOn maailmanperintöhankkeeseen liittyviä tehtäviä. Tässä yhteydessä hän muun muassa toimitti Suomen Tammi -hankkeen julkaisuja.


title: Pekka Elo

text: Pekka Elo oli Suomen Humanistiliiton puheenjohtaja vuodesta 1999 kuolemaansa saakka. Humanistina Elo esimerkiksi vieraili muutaman kerran Rationalist Internationalin kokouksissa ja kirjoitti "Indian Sceptic" -lehteen ihmisoikeuskasvatuksesta.


title: Pekka Elo

text: Pekka Elo oli Association International des Professeurs de Philosophien (AIPPh) hallituksen jäsen. Elo kuului myös Nils Mustelinin rahaston johtoryhmään.


title: Ernest Walton

text: Ernest Thomas Sinton Walton (6. lokakuuta 1903, Dungarvan, Waterfordin kreivikunta, Irlanti – 25. kesäkuuta 1995) oli irlantilainen fyysikko. Vuonna 1951 Waltonille myönnettiin John Douglas Cockcroftin kanssa Nobelin fysiikan palkinto atomien ytimien keinotekoisen ydinreaktion tuottamisesta kiihdytettyjen hiukkasten avulla. Walton ja Cockcroft tekivät kokeensa Cavendish-laboratoriossa Cambridgen yliopistossa.


title: Ernest Walton

text: Ernest Walton oli metodistipapin poika ja joutui lapsena muuttamaan usein isänsä virkapaikkojen vaihtuessa. 12-vuotiaana hänet lähetettiin sisäoppilaitokseen, mistä hän jatkoi Dublinin Trinity Collegeen, missä hän suoritti maisterintutkinnon vuonna 1927. Hän sai stipendin Cambridgeen ja väitteli 1931. Kolme vuotta myöhemmin hän palasi Irlantiin Trinity Collegeen.


title: Ernest Walton

text: Cambridgessa Walton työskenteli Ernest Rutherfordin johtamassa Cavendish-laboratoriossa John Cockroftin kanssa. Vuonna 1928 hän kokeili kahta menetelmää suurienergiaisten hiukkasten kiihdyttämiseen. Molemmat yritykset epäonnistuivat silloin, mutta niiden pohjalta kehitettiin myöhemmin betatroni. Seuraavana vuonna Walton ja Cockroft onnistuivat valmistamaan lineaarikiihdyttimen ja sillä suuren joukon matalaenergiaisia hiukkasia. Vuonna 1932 he onnistuivat ensimmäisen kerran luomaan keinotekoisen ydinreatktion johon ei sisältynyt radioaktiivisia aineita.


title: Ernest Walton

text: Walton oli naimisissa ja hänellä oli neljä lasta, kaksi poikaa ja kaksi tyttöä.


title: Kautun kanava

text: Kautun kanava yhdistää Ruoveden ja Paloveden järvet Ruovedellä, Pirkanmaalla. Tampere–Virrat-laivareitin varrella sijaitseva kanava rakennettiin vuosina 1884–1885, koska järvet yhdistänyt Kautunvuolteen salmi osoittautui perkaamisen jälkeenkin liian vaikeakulkuiseksi laivoille. Kanavan pituus on 160 metriä ja syväys 2,4 metriä, eikä siinä ole sulkuja. Kanavan ylitti alun perin kääntösilta, mutta se on korvattu kiinteällä sillalla (alikulkukorkeus 11,5 metriä), jonka kautta kulkee kantatie 66. Kanavassa oleva vanha kääntösilta on aina auki-asennossa.


title: Kaivoskannan kanava

text: Kaivoskannan kanava eli Visuveden kanava yhdistää Ruoveden Visuvedellä Tarjanneveden ja Vaskiveden järvet. Tämä Tampere–Virrat-laivareitin varrella sijaitseva kanava rakennettiin 1863–1864 ohittamaan järvet yhdistävä Visuveden salmi. Kanava erotti mantereesta silloisen Leijunniemen, jota alettiin kutsua Visuveden saareksi.


title: Kaivoskannan kanava

text: Kanavaa laajennettiin 1892–1893, minkä jälkeen syvyys oli 1,8 metriä ja leveys 10 metriä.


title: Kaivoskannan kanava

text: Uoma levennettiin ja syvennettiin kantatie 66:n perusparannusten yhteydessä 1974–1976. Vuonna 1976 kanavan nimeksi muutettiin Visuveden kanava sen oltua Kaivoksen kanava.


title: Kaivoskannan kanava

text: Kanavassa ei ole sulkuja. Nykyisin kanavan pituus on 80 metriä ja syväys 2,4 metriä. Kanavan ylittää kantatie 66 kääntösiltaa pitkin. Alkuperäisen nostosillan tilalle valmistui 1878 kääntösilta. Tämä silta oli käytössä vuoteen 1980. Viimeisimmän kääntösillan mekanismi muutettiin kauko-ohjattavaksi vuonna 2009.


title: Molineux Stadium

text: Molineux Stadium on Wolverhampton Wanderersin kotikenttä. Wolves on pelannut kotiottelunsa Molineuxilla jo vuodesta 1889 lähtien. Kentän yleisöennätys on FA Cupin ottelusta vuodelta 1939, kun Wolverhamptonin ja Liverpoolin välistä ottelua oli seuraamassa 61.315 katsojaa. Kentän nykyinen katsojakapasiteetti on 28.525.


title: Molineux Stadium

text: Molineuxin suku saapui Englantiin Ranskasta Isabellan, Ranskan kuninkaan Filip IV:n tyttären ja Englannin kuninkaan Edvard II:n vaimon mukana. He asettuivat Wolverhamptoniin ja isännöivät kartanoa, jota kutsuttiin nimellä Molineux House, lähellä kaupungin keskustaa. 1800-luvulla kartanoa ympäröivälle alueelle kehittyi puisto, jossa järjestettiin juhlia ja messuja. 1870-luvun alussa puistoon kehittyi urheilukenttä, jota ympäröi pyöräilyrata.


title: Molineux Stadium

text: Wolverhampton Wanderers pelasi ensimmäisen liigakautensa 1888-89 Dubley Roadin kentällä, mutta vaati selkeästi parempaa areenaa ja päätti siirtää kotiottelunsa Molineuxille. Samaan aikaan The Northampton Brewery Company-niminen olutpanimo perusti Molineux Housesta hotellin ja muutti paikallisen urheilukentän jalkapalloareenaksi rakennuttamalla kentän yhteyteen pukuhuoneet, toimiston ja katsomotilan.


title: Molineux Stadium

text: Stadionin virallinen avausottelu pelattiin 2. syyskuuta 1889, kun Wanderers kohtasi ystävyysottelussa Aston Villan. Noin 3.900 katsojaa oli saapunut seuraamaan ottelua, joka alkoi kello 17.30 paikallista aikaa. Kentän ensimmäisen maalin teki kotijoukkueen David Wykes Harry Woodin syötöstä ja maali jäi myös ottelun ainoaksi.


title: Molineux Stadium

text: Vuosien saatossa katsomotiloja laajennettiin voimakkaasti ja 1930-luvun puolessa välissä kentän katsojakapasiteetti oli jo noin 60.000, käsittäen massiiviset päätykatsomot, North Bankin ja South Bankin sekä pääkatsomona toimineen Waterloo Road Standin ja Molineux Street Standin. Sen jälkeen katsomotilat saivat odottaa saneerausta yli 40 vuotta, mutta stadionille saatiin valonheittimet vuonna 1953 ja Molineux Stadium oli maailman ensimmäisiä valaistuja jalkapallostadioneita.


title: Molineux Stadium

text: Vuonna 1979 uudistettiin kentän toinen sivukatsomo Molineux Street Stand, joka nimettiin John Ireland Standiksi. Stadionin uudistustyö jäi kuitenkin kesken seuran ajautuessa taloudellisiin vaikeuksiin 1980-luvun alussa. North Bank ja Waterloo Road Stand suljettiin turvallisuussyistä 1985 Bradfordin traagisen katsomopalon jälkeen ja seuran pelatessa neljännessä divisioonassa vuonna 1986 John Ireland Stand oli ainoa käytössä oleva katsomonosa.


title: Molineux Stadium

text: Sir Jack Hayward osti joukkueen vuonna 1990 ja investoi voimakkaasti kentän uudistamiseen. 1992 North Bank avattiin uudestaan Stan Cullis Stand-nimellä. Muutamaa kuukautta myöhemmin pääkatsomon saneeraus saatiin päätökseen, jolloin entinen Waterloo Road Stand nimettiin Billy Wright Standiksi ja kentän nykyinen uudistustyö saatiin päätökseen 1993, jolloin South Bankista tuli Jack Harris Stand.


title: Molineux Stadium

text: Kesällä 2003 John Ireland Stand uudelleennimettiin Steve Bull Standiksi kunnianosoituksena joukkueen kaikkien aikojen parhaalle maalintekijälle.


title: Colin Towns

text: Colin Towns (s. 13. toukokuuta 1948 Lontoo, Englanti) on englantilainen kosketinsoittaja, säveltäjä ja sovittaja.


title: Colin Towns

text: Esimerkkejä:


title: Pyynikin kirkkopuisto

text: Pyynikin kirkkopuisto (vanhalta nimeltään Aleksanterin kirkkopuisto) on puisto Tampereen keskustassa Kaakinmaan kaupunginosassa Aleksanterin kirkon ympärillä ja länsipuolella. Alun perin paikalla sijaitsi vuonna 1785 perustettu Tampereen vanha hautausmaa, joka oli kaupungin ensimmäinen. Sen käyttö päättyi 1880-luvulla, kun Kalevankankaalle oli valmistunut uusi hautausmaa vuonna 1880. Samana vuonna hautausmaan ja Esplanadin väliin alettiin rakentaa Aleksanterin kirkkoa, jonka peruskivi laskettiin 2. maaliskuuta 1880.


title: Pyynikin kirkkopuisto

text: Hautausmaalle istutettiin jo vuonna 1813 koivuja, mutta 1880-luvun alussa Tampereen kaupunginpuutarhuri Karl Johan Gauffin suunnitteli uuden kirkon ympärille puiston, jonne istutettiin muun muassa hopeapajuja, siperianlehtikuusia ja jalavia. Hänen seuraajansa Onni Karstenin aikakaudella puistossa tehtiin vuonna 1898 kunnostustöitä puustoa harventamalla ja uusia kulkuteitä rakentamalla. Vaikka hautausmaa on ollut puistona jo yli sata vuotta, siellä on yhä jäljellä lukuisia vanhoja hautamuistomerkkejä.


title: Pyynikin kirkkopuisto

text: Sisällissodan aikana vuonna 1918 kirkon viereen on kaivettu joukkohauta, johon on haudattu teloitettuja punaisia. Haudat ovat merkitsemättömiä ja niiden päällä kulkee puistokäytäviä. Tieto ei kuitenkaan joidenkin tutkijoiden mielipiteiden mukaan pidä paikkaansa.


title: Pyynikin kirkkopuisto

text: Puistossa kasvaa Suomen paksuin euroopanlehtikuusi, jonka ympärysmitaksi rinnankorkeudelta vuonna 1989 mitattiin 457 senttimetriä.


title: Poikkilaakson ala-aste

text: Poikkilaakson ala-aste sijaitsee Helsingin Jollaksessa. Koulu on valmistunut vuonna 2001. Koulurakennuksessa sijaitsee esikoulu ja luokat 1–6. Koulun luokat on nimetty Taru sormusten herrasta -trilogian mukaan, eli koulussa on mm. Rautapiha, Tornikukkula, Sinivuori ja Itämantu. Koulussa oli noin 270 oppilasta lukuvuonna 2006–2007. Koulu on ilmaisutaitopainotteinen


title: Elonet

text: Elonet on Kansallisen audiovisuaalisen instituutin ylläpitämä internetsivusto, joka sisältää kattavat tiedot suomalaisista elokuvista, sekä tietoja niiden tekemiseen liittyneistä henkilöistä ja yrityksistä. Sivusto sisältää myös laajalti tietoa ulkomaisista Suomessa esitetyistä elokuvista. Sivuston sisältö tuotetaan Kansallisen audiovisuaalisen instituutin filmografisesta tietokannasta poimimalla.


title: Arje Scheinin

text: Arje Nahum Scheinin (12. heinäkuuta 1923 Helsinki – 25. lokakuuta 2003 Turku) oli suomalainen hammaslääketieteen tutkija. Hänen johtamansa Turun yliopiston tutkijaryhmä saavutti kansainvälistä mainetta ksylitolitutkimuksillaan. Scheinin toimi myös Turun yliopiston rehtorina.


title: Arje Scheinin

text: Arje Scheinin kirjoitti ylioppilaaksi vuonna Helsingin Suomalaisesta normaalilyseosta vuonna 1941. Hän valmistui Helsingin yliopistosta hammaslääketieteen lisensiaatiksi vuonna 1950 ja tohtoriksi vuonna 1958. Vuonna 1960 Scheinin siirtyi Turun yliopistoon perustettuun hammaslääketieteen laitokseen kariesopin professoriksi ja laitoksen johtajaksi. Vuosina 1981–1987 hän toimi Turun yliopiston rehtorina.


title: Arje Scheinin

text: Kotimaisten tehtävien lisäksi Arje Scheinin toimi muun muassa Fédération Dentaire Internationale -järjestön puheenjohtajana.


title: Arje Scheinin

text: Scheinin oli juutalainen. Hänen veljensä on kirurgian professori Theodor Scheinin ja poikansa oikeustieteilijä Martin Scheinin.


title: Arje Scheinin

text: Scheinin julkaisi yli 220 tieteellistä artikkelia muun muassa fluoriyhdisteiden ja ksylitolin hampaistovaikutuksista.


title: René Follet

text: René Follet (s. 1931 Bryssel) on belgialainen sarjakuvan tekijä sekä kuvittaja.


title: Osmo Ikola

text: Osmo Kalervo Ikola (6. helmikuuta 1918 Joensuu – 27. huhtikuuta 2016 Turku) oli suomalainen kielitieteilijä. Hän toimi Turun yliopistossa suomen kielen professorina 1951–1981 ja Turun yliopiston rehtorina 1975–1981.


title: Osmo Ikola

text: Tutkimuksissaan Ikola käsitteli muun muassa suomen yleiskieltä ja murteita sekä vanhaa kirjasuomea. Hän toimi Nykysuomen laitoksen kielilautakunnan jäsenenä ja sen seuraajan Kotimaisten kielten tutkimuskeskuksen suomen kielen lautakunnan jäsenenä (puheenjohtaja 1980–1988) ja julkaisi teoksia kielenhuollosta; hänen toimittamastaan "Nykysuomen käsikirjasta" (1971, ensimmäinen laitos "Suomen kielen käsikirja" 1968) on otettu useita painoksia, ja se kuuluu suomen kielen tunnetuimpiin oppaisiin.


title: Osmo Ikola

text: Osmo Ikola syntyi Joensuussa kansleri Niilo Ikolan ja Salli Ikolan (o.s. Paloheimo) perheeseen. Hän tuli ylioppilaaksi Turun suomalaisesta klassillisesta lyseosta vuonna 1936. Ikola aloitti opintonsa Turun yliopistossa vuonna 1936 pääaineenaan suomen kieli ja sen sukukielet. Hän valmistui vuonna 1940 filosofian kandidaatiksi ja vuonna 1949 filosofian tohtoriksi. Hänen väitöskirjansa käsitteli tempusten ja modusten käyttöä ensimmäisessä suomalaisessa Raamatussa.


title: Osmo Ikola

text: Ikola työskenteli myös ulkomailla: hän toimi Uppsalan yliopistossa suomen kielen lehtorina vuodet 1947–1951 sekä vierailevana professorina New Yorkin Columbia-yliopistossa 1963 ja Göttingenin yliopistossa 1971. Suomessa Ikola palveli Turun yliopistossa suomen kielen ja sen sukukielten professorina 1951–1962 ja suomen kielen professorina 1962–1981 sekä Turun kauppakorkeakoulun virkaatekevänä suomen kielen professorina 1954–1960. Turun yliopistossa hän toimi humanistisen tiedekunnan dekaanina 1954–1957 ja 1965–1966, vararehtorina 1970–1975 ja rehtorina 1975–1981.


title: Osmo Ikola

text: Osmo Ikola toimi sekä Porthan-Seuran että Suomen Kielen Seuran esimiehenä. Hän kuului vuoden 1992 kirkkoraamatun laatineeseen raamatunkäännöskomiteaan.


title: Osmo Ikola

text: Ikola oli Suomalaisen Tiedeakatemian jäsen vuodesta 1965.


title: Edward Mills Purcell

text: Edward Mills Purcell (30. elokuuta 1912 – 7. maaliskuuta 1997) oli yhdysvaltalainen fyysikko. Hän sai Nobelin fysiikanpalkinnon yhdessä Felix Blochin kanssa ydinmagneettisen resonanssin (NMR) analyysimenetelmän löytämisestä.


title: Edward Mills Purcell

text: Purcell kasvoi Illinoisissa ja opiskeli sähkötekniikkaa indianassa Purduen yliopistossa. Hän kiinnostui fysiikasta jo siellä, lähti Saksan Karlsruheen vaihto-opiskelijaksi ja jatkoi kotimaahan palattuaan Harvardin yliopistossa missä väitteli vuonna 1938.


title: Edward Mills Purcell

text: Toisen maailmansodan aikana Purcell työskenteli MIT:ssä tutkaongelmien parissa. Vuonna 1946 hän kehitti uuden menetelmän jolla voitiin havaita ydinmagneettista resonanssia paljon tarkemmin kuin Isidor Isaac Rabin aikaisemmalla menetelmällä.


title: Edward Mills Purcell

text: Purcell oli naimisissa ja hänellä oli kaksi poikaa.


title: Edward Mills Purcell

text: NMR-menetelmää käytetään nykyisin yleisesti molekyylien ja yhdisteiden rakenteen tutkimiseen.


title: Osmo Järvi

text: Osmo Henrik Järvi (1. tammikuuta 1911 Helsinki – 21. maaliskuuta 2000 Turku) oli suomalainen patologian tutkija, professori ja Turun yliopiston rehtori.


title: Osmo Järvi

text: Järven vanhemmat olivat kalabiologi ja professori Toivo Järvi sekä Helfrid Helena Suitiala (ent. Söderman). Järvi tuli ylioppilaaksi Helsingin suomalaisesta normaalilyseosta vuonna 1929 ja valmistui lääketieteen lisensiaatiksi 1937, jolloin hän myös sai tohtorin arvon väiteltyään jo vuonna 1935. Järvi oli Helsingin yliopiston anatomian laitoksen amanuenssina vuodesta 1932 ja lisäksi mikroskooppisen anatomian dosenttina vuosina 1940–1945. Sotavuosina hän oli kenttä- ja sotasairaalan lääkärinä sekä puolustusvoimien patologina. Järvi toimi Turun yliopiston patologisen anatomian professorina vuosina 1944–1977, vastaperustetun lääketieteellisen tiedekunnan dekaanina 1945–1954 ja yliopiston rehtorina 1954–1960. Järven dekaanikaudella rakennettiin lääketieteellisen tiedekunnan laitosrakennukset ja hänen rehtorikaudellaan perustettiin yliopiston oikeustieteellinen tiedekunta. Tutkijana hän kuvasi ensimmäisenä maailmassa elastofibrooman ja membranoottisen osteodysplasian.


title: Osmo Järvi

text: Järvi toimi Suomen edustajana Kansainvälisessä syöväntorjuntajärjestössä. Lisäksi hän oli valtion lääketieteellisen toimikunnan puheenjohtaja, Turun Suomalaisen Yliopistoseuran neuvottelukunnan puheenjohtaja 1976–1983 ja V. A. Koskenniemen seuran puheenjohtaja 1987–1991. Hän oli myös Matti Virkkusen valitsijamies vuoden 1968 presidentinvaalissa. Hänet vihittiin Helsingin, Turun ja Oulun yliopistojen sekä Åbo Akademin kunniatohtoriksi.


title: Osmo Järvi

text: Järven puoliso oli vuodesta 1937 lääketieteen lisensiaatti Enne-Maija Kinnunen. Matematiikan professori Timo Järvi on heidän poikansa. Turun yliopiston lääketieteellisen tiedekunnan rakennuksessa Medisiinassa oleva luentosali on nimetty hänen mukaansa Osmo Järvi -saliksi.


title: Pöljän keramiikka

text: Pöljän keramiikka on lähinnä Itä-Suomessa ja eteläisessä Pohjois-Suomessa myöhäisellä kivikaudella esiintynyttä ohutseinäistä, taitavasti tehtyä asbestisekoitteista kivikauden keramiikkaa. Pöljän keramiikka pohjautunee alun perin kampakeramiikkaan ja Kierikin keramiikkaan. Pöljän keramiikka on saanut nimensä Siilinjärven Pöljän kylässä vuonna 1927 tehdyn löydön mukaan.


title: Pöljän keramiikka

text: Pöljän keramiikka oli asbestin ja muun seosaineen sekaista keramiikkaa, jossa oli harvakseltaan kampakoristelua. Astioiden reunat oli taitettu sisään laskokseksi. Koska Pöljän keramiikassa käytettiin asbestia, saatiin tehtyä suuria ohutseinäisiä astioita. Näin ollen Pöljän keramiikka oli teknisesti korkeatasoista. Pöljän keramiikka oli runsasta Suomen itäisellä järvialueella Pohjois-Karjalassa, Pohjois-Savossa, Kainuussa ja myös Perämeren rannikolla Pohjanmaalla. Pöljän keramiikan levinneisyys ulottui myös Etelä-Savoon, Kymenlaaksoon, Keski-Suomeen ja Etelä-Lappiin. Pöljän keramiikka oli pääosin itä- ja pohjoissuomalainen, ja sitä esiintyi joskus rannikollakin.


title: Pöljän keramiikka

text: Lännempänä tehtiin Pyheensillan keramiikkaa, joka muistutti Pöljän keramiikkaa.


title: Mahdollisuuksien tori

text: Mahdollisuuksien torit ovat ilmaisia yleisötapahtumia, joiden tavoitteena on lisätä tietoisuutta globaaleista kysymyksistä. Mahdollisuuksien toreilla kansalaisjärjestöt esittelevät toimintaansa ja tarjoavat kävijöille osallistumis- ja vaikuttamiskeinoja.


title: Mahdollisuuksien tori

text: Mahdollisuuksien toreja järjestetään vuosittain noin 20 paikkakunnalla ympäri Suomea. Paikkakunnat muodostavat Mahdollisuuksien tori -verkoston, jota koordinoi Fingo ry. Tapahtumiin osallistuu vuosittain noin 600 järjestöä ja noin 30 000 kävijää.


title: Mahdollisuuksien tori

text: Vuodesta 2005 lähtien Helsingin Mahdollisuuksien tori on järjestetty Maailma kylässä -festivaaliin yhteydessä. Mahdollisuuksien toreilla on vuosittain teema, jolla halutaan nostaa esiin jokin globaaleihin kehityskysymyksiin ja yhteisvastuuseen liittyvää aihe. Teemoina on ollut esimerkiksi lasten oikeudet, oikeudenmukainen kauppa ja ilmastonmuutos.


title: T. E. Olin

text: Toivo Edvard Olin (27. kesäkuuta 1885 Kitee – 7. kesäkuuta 1970) oli Turun yliopiston iho- ja sukupuolitautiopin professori.


title: T. E. Olin

text: Olinin vanhemmat olivat opettaja Edvard Olin ja Aleksandra Maria Walldén ja puoliso vuodesta 1913 Impi Elina Kestilä. Hän tuli ylioppilaaksi Viipurin klassillisesta lyseosta1903 ja valmistu lääketieteen lisensiaatiksi 1912. Iho- ja sukupuolitautien erikoislääkärin pätevyyden Olin sai 1925, oppiaineen dosentti Helsingin yliopistossa hän oli vuodesta 1925 vuoteen 1935. Tohtoriksi Olin väitteli 1932. Olinin väitöskirja ja osa muustakin tuotannosta käsitteli syfilistä. Hän toimi asiantuntijana laadittaessa vuosien 1939 ja 1952 sukupuolitautien torjuntaa koskevia lakeja. Ennen Turun yliopiston uraansa Olin työskenteli lääkärinä useilla eri paikkakunnilla, samoin kuin rautatielääkärinä. Turun yliopiston rehtori hän oli vuodesta 1948 vuoteen 1954 ja kansleri vuodesta 1955, vuoteen 1965 asti.


title: Chen Ning Yang

text: Zhen-Ning Franklin Yang () (s. 22. syyskuuta 1922) on yhdysvaltalaiskiinalainen fyysikko, joka on työskennellyt statistisen fysiikan ja symmetriaperiaatteiden parissa. Vuonna 1957 hän sai yhdessä Tsung-Dao Leen kanssa Nobelin fysiikanpalkinnon teoriasta, jonka mukaan alkeishiukkasten heikossa vuorovaikutuksessa ei ole pariteettisymmetriaa. Teorian todensi kokeellisesti Chien-Shiung Wu.


title: Chen Ning Yang

text: Yang on tunnettu yhteistyöstään Robert Millsin kanssa. Yang–Mills teoriat ovat mittateorioita (), jotka ovat osa hiukkasfysiikan standardimallia.


title: Tsung-Dao Lee

text: Tsung-Dao Lee (T. D. Lee, , Pinyin: Lǐ Zhèngdào) (24. marraskuuta 1926) on amerikankiinalainen fyysikko. 1957 hän sai yhdessä Chen Ning Yang'n kanssa Nobelin fysiikanpalkinnon teoriasta, jonka mukaan alkeishiukkasten heikossa vuorovaikutuksessa ei ole pariteettisymmetriaa. Chien-Shiung Wu on kokeellisesti todennut tämän teorian.


title: Hans Pflügler

text: Johannes Christian "Hansi" Pflügler (s. 27. maaliskuuta 1960 Freising, Länsi-Saksa) on saksalainen jalkapalloilija. Hän voitti maailmanmestaruuden vuoden 1990 MM-kisoissa. Pflügler pelasi puolustajana ja puolustavana keskikenttäpelaajana.


title: Hans Pflügler

text: Hans Pflügler pelasi koko uransa Bayern Münchenissä. Hän aloitti vuonna 1981 ja pelasi vuoteen 1995 asti. Tosin viimeisellä kaudella hän pelasi vain yhden Bundesliga-ottelun. Pflügler voitti Bayern Münchenissä viisi kertaa Saksan mestaruuden ja kolmesti Saksan cupin. Hän oli kahdesti Euroopan Cupin loppuottelussa, mutta molemmilla kerroilla tuli tappio. Pflügler kokeili vielä paluuta kentille ja pelasi kaudella 2001–2002 Saksan eteläisessä aluesarjassa Bayern Münchenin reservijoukkueessa 32 ottelua.


title: Hans Pflügler

text: Saksan jalkapallomaajoukkueessa Pflügler pelasi 11 maaottelua vuosina 1987–1990 ja oli voittamassa maailmanmestaruutta vuonna 1990.


title: Perussuunnikas

text:
Olkoon formula_1 lattiisi. Tällöin formula_2:n perussuunnikkaaksi kutsutaan joukkoja, jotka ovat muotoa
missa formula_4 on kompleksiluku ja formula_5 muodostavat formula_2:n kannan. Perussuunnikasta käytetään elliptisten funktioiden teoriassa.


title: Disney-murrealbumit

text: Disney-murrealbumit ovat Disneyn ankkamaailmaan sijoittuvia sarjakuva-albumeita, jota on käännetty suomen murteille. Kaikki sarjakuvat ovat Carl Barksin piirtämiä. Osa albumeista on myös julkaistu erikseen suomeksi.


title: Dariyah

text: Dariyah on Saudi-Arabian kuningassuvun kotipaikka. Se oli Saudi-Arabian pääkaupunki aina vuoteen 1818 saakka, jolloin Egypti hyökkäsi kaupunkiin. Pääkaupunki siirrettiin Riadiin ja siirron myötä Dariyah menetti vaikutusvaltansa. Kaupunki pysyi kuitenkin beduiinien asuttamana aina vuoteen 1973 saakka.


title: Dariyah

text: Kaupungin rakennuksiin kuului mm. Salwan palatsi, Saad bin Saudin palatsi, At Turaif Bathin talo ja imaami Mohammad bin Saudin moskeija, jotka ovat vielä nähtävissä hylätyssä kaupungissa.


title: Dariyah

text: Unesco nimitti Dariyahin Turaifin piirin maailmanperintökohteeksi 2010.


title: Kolme rohkeaa miestä

text: Kolme rohkeaa miestä on Sanoma Magazinesin julkaiseman Ankalliskirjasto-kirjasarjan seitsemäs osa. Se keskittyy pääosin ankanpoikiin, Tupuun, Hupuun ja Lupuun. Kaikki sarjakuvat ovat Carl Barksin käsialaa. Kirjassa on 168 sivua.


title: Ivíronin luostari

text: Ivíronin luostari (, ”Iberialaisten luostari”; ; myös "Iveronin luostari") on ortodoksinen luostari Athoksen autonomisessa luostaritasavallassa Kreikassa. Se on pyhitetty Neitsyt Marian kuolonuneen nukkumisen muistolle. Athoksen kahdenkymmenen luostarin välisessä hierarkiassa Ivíron on kolmannella sijalla.


title: Ivíronin luostari

text:
Ivíronin luostari on perustettu 900-luvun loppupuolella. Sen perusti iberialainen eli georgialainen munkki Johannes Iberialainen (Johannes Tornikipos) poikansa Euthymioksen kanssa. Johannes oli Athanasios Athoslaisen oppilas ja luostari perustettiin pian Suuren lavran ja Vatopédin perustamisen jälkeen. Pian tämän jälkeen luostariin tuli lisää iberialaisia. Näiden mukaan luostarikin sai nimen Ivíron. Bysantin keisari Basileios II teki luostarille suuria lahjoituksia, jotka edistivät sen kasvua. 1300-luvulla luostariin hyökkäsivät katalonialaiset merirosvot aiheuttaen luostarille suurta tuhoa. Korjauksiin se sai kuitenkin runsaasti apua Serbian ja Georgian kuninkaallisilta. Myöhemmin myös Konstantinopolin patriarkat tukivat luostaria monin tavoin, esimerkiksi kasvattamalla luostarin kirjastoa arvokkailla käsikirjoituksilla.
Ivíron kukoisti erityisesti 1500-luvulla. Luostarissa oli vakavat tulipalot vuosina 1740 ja 1845 sekä vuonna 1865, joka oli vakavin ja tuhosi koko luostarin. Ivíronilla oli pitkän aikaa 1900-luvulla suurta pulaa tulijoista, minkä vuoksi siellä jouduttiin siirtymään idiorytmiseen kilvoitustapaan. Luostarin viimeinen georgialainen munkki kuoli vuonna 1955. Sittemmin luostari on elpynyt kreikkalaisten munkkien voimin. Luostari on noudattanut kinobioottista elämäntapaa vuodesta 1990. Vuonna 2011 luostarissa oli 32 asukasta.


title: Ivíronin luostari

text:
Luostari sijaitsee Athoksen niemimaan itärannikon keskivaiheilla. Luostarin pääkirkko ("katholikon") rakennettiin alun perin 900-luvulla. Sitä laajennettiin 1000-luvulla ja se rakennettiin uudelleen vuonna 1513. Kirkon seinämaalaukset on tehty 1500- ja 1800-lukujen välisenä aikana. Puukaiverrettu ikonostaasi on 1700-luvulta. Luostarin alaisuuteen kuuluu Johannes Kastajan skiitta. Siihen kuuluu myös 16 kappelia luostarin sisäpuolella ja 10 sen ulkopuolella, 26 keljaa sekä lukuisia muita asuntoja.
Ivíronissa säilytetään Athoksen suojelijatarikonia, Ivíronin Jumalanäidin ikonia eli Portaḯtissan Neitsyt Marian ikonia ("Panagía Portaḯtissa"), joka esitetään perinteessä evankelista Luukkaan maalaamaksi. Luostarissa on pyhäinjäännöksiä ainakin 150 pyhään liittyen. Luostarin kirjastossa on yli 2 000 käsikirjoitusta ja yli 20 000 painettua kirjaa, mukaan lukien merkittäviä inkunaabeleita.


title: Ivíronin luostari

text: Ivíronin pohjoispuolella sijaitsee Stavronikítaksen luostari, länsipuolella Koutloumoúsin luostari ja eteläpuolella Filótheoksen luostari.


title: Finnish Business & Society

text: Finnish Business & Society (FiBS) on vuonna 2000 perustettu vastuullisen yritystoiminnan verkosto, voittoa tavoittelematon yhteiskuntavastuualan toimija, jonka tarkoituksena on edistää taloudellisesti, sosiaalisesti ja ekologisesti vastuullista yritystoimintaa Suomessa.


title: Finnish Business & Society

text: FiBSin näkökulma yhteiskuntavastuuseen on liiketoiminnallinen: vastuullisuus edistää yritysten innovatiivisuutta, kilpailukykyä, riskienhallintaa ja maineenrakennusta, mahdollistaa kestävän kehityksen mukaisen kasvun ja tukee näin yritysten kannattavuutta pitkällä aikavälillä.


title: Finnish Business & Society

text: Keskeinen osa FiBSin toimintaa ovat erilaiset tilaisuudet, joissa jaetaan tietoa alan parhaista käytännöistä, tutkimuksista ja työkaluista. FiBSin julkaisema Vastuullinen Vaikuttaja on Suomen ainoa yritysvastuuseen keskittyvä lehti.


title: Finnish Business & Society

text: FiBSin jäseneksi voivat liittyä kaikki yritykset ja yhteisöt, jotka pyrkivät edistämään yhteiskuntavastuuta toiminnassaan. Jäsenistön monimuotoisuus tekee FiBSistä ainutlaatuisen yritysverkoston.


title: Finnish Business & Society

text: FiBS on mukana yhteiskuntavastuualan virallisissa ja epävirallisissa verkostoissa ja työ- ja ohjausryhmissä ja tekee aktiivisesti yhteistyötä myös alan kansainvälisten järjestöjen kanssa. FiBS on CSR Europe, CSR 360 Global Partner Network sekä Global Reporting Initiative -järjestöjen jäsen.


title: Aasian tiikerit

text: Aasian tiikerit, eli Aasian neljä tiikeriä tai Aasian lohikäärmeet, on yhteisnimitys Hongkongille, Singaporelle, Etelä-Korealle ja Taiwanille, joiden 1960-luvulla alkanut talouskehitys nosti ne nopeasti maailman edistyneimpien talouksien ja rikkaimpien maiden joukkoon. Hongkong ja Singapore ovat nykyisin maailman suurimpia finanssikeskuksia, ja Etelä-Korea ja Taiwan ovat tärkeitä autojen, elektroniikan ja tietotekniikan valmistajia. Maiden rakettimaisen nousun syinä ovat olleet niiden voimakas panostus vientiin, nopea teollistuminen, väestön korkea koulutustaso sekä korkea säästämisaste. Vuosien 1997 ja 2008 talouskriisitkään eivät olleet niille kohtalokkaita.


title: Metsä Board Tako

text: Metsä Board Tako eli Takon kartonkitehdas on Tampereen keskustassa Tammerkosken länsirannalla sijaitseva kartonkia valmistava tuotantoyksikkö. Tehtaassa on kaksi tuotantokäytössä olevaa kartonkikonetta ja yksi käytöstä poistettu kartonkikone. Tehdas on perustettu vuonna 1865, ja se kuuluu Metsä Board-konserniin.


title: Metsä Board Tako

text: Tehdas lopetti oman hiomon (puuhioke) tuotannon kesällä 2004 ja tuo tarvittavan massan Metsä Boardin muilta tehtailta. Hiomoa varten tehtaalle tuotiin puupöllejä, joiden kaataminen metallikouruun aiheutti kovaa melua kaupungin keskustassa. Myös puusta mekaanisesti hiotun massan laatu ei enää riittänyt. Ensimmäisessä vaiheessa tehdas siirtyi Lielahden sellutehtaan CTMP-massan käyttäjäksi. Kun Lielahden tehdas suljettiin, siirtyi Takon tehdas käyttämään BCTMP-massoja, joita valmistetaan Joutsenossa ja Kaskisissa.


title: Metsä Board Tako

text: Koneiden leveydet ovat leveimmillään 3330 mm, nopeudet max. 500 m/min ja lopputuotteen neliömassa 170–400 g/m². Tehtaalla on lisäksi kaksi rullainta ja kuusi arkkileikkuria. Tehtaan kapasiteetti on 205 000 tonnia vuodessa (kolmella koneella oli noin 260 000 tonnia vuodessa).